petak, 08. nov 2019, 15:00\nSrbija nastavlja reforme zbog svoje budućnosti, iako svetski centri moći ne odgovaraju na pitanje o tome kakva je budućnost regiona, rekao predsednik Vučić u Ženevi na skupu o Zapadnom Balkanu.\nU Beogradu razgovarali šef diplomatije Ivica Dačić i Tomas Zarecki, direktor Posebnog odeljenja Stejt Departmenta za sprovođenje sankcija. Razgovor je bio korektan i neće biti sankcija, izjavio Dačić.\nNa istočnom kraku Koridora 10 sutra se za saobraćaj otvara deonica od Proseka do Crvene Reke duga 22 i po kilometra. Na taj način biće za saobraćaj otvoreno 87 kilometara autoputa od Niša do Dimitrovgrada.\nDesetine hiljada ljudi ponovo su noćas preplavile ulice La Paza, glavnog grada Bolivije. Došlo je do oštrih sukoba između pristalica aktuelnog predsednika Eva Moralesa i njegovih protivnika koji sumnjaju u zakonitost Moralesove pobede na nedavnim izborima, kada je osvojio četvrti mandat.


Veran Matić poziva medije da istraže priče na kojima je radio napadnuti novinar, Insajder se pridružuje akciji – Centar za razvoj lokalnih medija\nPredsednik Komisije za istraživanje ubistava novinara Veran Matić predložio je da sve vodeće srpske redakcije istraže barem po jednu priču na kojoj je radio Milan Jovanović i redakcija njegovog portala Žig info o tome kako se odlučuje i troši novac poreskih obveznika u opštini Grocka. Redakcija Insajdera pridružuje se ovoj akciji i u koordinaciji sa portalom Cenzolovka će istraživati priče na kojima su radili Jovanović i njegove kolege.\nNovinaru Milanu Jovanoviću nedavno je zapaljena kuća, garaža i automobil, a mada su nedavno uhapšeni neposredni izvršioci i podstrekač, njemu su noćas nepoznate osobe provalile u iznajmljeni stan na Banovom brdu. Jovanović je ranije izjavio da iza napada na njega stoji predsednik opštine Grocka Dragoljub Simonović.\nU znak solidarnosti Veran Matić predlaže da novinari Srbije Novu 2019. godinu započnu jednom složnom akcijom podrške kolegi Milanu Jovanoviću iz Grocke i redakciji njegovog Žig Info portala.\n„Predlažem da sve vodeće srpske redakcije istraže, natenane i ispočetka, barem po jednu priču koju je Žig Info Milana Jovanovića objavio o tome kako se odlučuje i kako se troši novac poreskih obveznika u opštini Grocka. To bi bila solidarnost na delu. Temeljito bismo, svaka redakcija ponaosob, pretresli sve o čemu su pisale naše ugrožene kolege. Ništa ne bi ostalo skriveno od očiju javnosti“, naveo je Matić.\nOn napominje da je javna tajna u našoj profesiji da je novinarima i medijima u unutrašnjosti, a posebno istraživačkim, bitno teže nego u Beogradu. Kako ističe, pretnje i nasilje manje su uočljivi i brže se zaboravljaju, a Grocka je najbolji primer za to.\nMatić podseća da su glavni urednik Žig Info Željko Matorčević i novinar Milan Jovanović prijavljivali pretnje koje su dobijali proteklih pet ili šest godina, ali bez odjeka i efekta. Matorčević je u oktobru usred dana pretučen na ulici, a prilikom tog napada slomljena mu je jagodična kost. Do danas nije otkriveno ko ga je i po čijem nalogu napao.\n„Težak fizički napad na Matorčevića iz oktobra zaboravljen je za samo nekoliko dana, da bi usledio drastični napad na imovinu i život Milana Jovanovića i njegove supruge. Javnost se tek tada uzbunila i glasno podržala kolege iz Grocke, novinari su krenuli da prikupljaju pomoć“, navodi Matić.\n„Niko u istrazi nije prikupio tekstove ubijenog novinara Milana Pantića“\nPredsednik Komisije za istraživanje novinara navodi da bi prava novinarska solidarnost bila bi da „svi pišemo o temama zbog kojih su kolegama iz Grocke ugroženi životi, da osvetlimo ogromnim reflektorom sve što se u Grockoj dešavalo poslednjih godina“.\n„Srpske redakcije mogu da sednu za sto i dogovore se ko će da obradi koju temu, pogotovo od onih na koje nije bilo odgovora nadležnih organa i koje su motiv za hajku protiv ove redakcije i novinara. Ako se tako organizujemo i rasvetlimo ove priče, u svakom kutku Srbije će se znati – ko pokuša da pretnjama i nasiljem ućutka lokalne novinare koji pišu o nepodopštinama moćnika, dobiće ogroman publicitet u medijima diljem Srbije. Neće ništa sakriti. Naprotiv, otkriće se sve što je radio, i zašto je to radio“, kaže Matić i među teme kojima bi se mediji mogli baviti navodi malverzacije u Opštini Grocka, različite zloupotrebe zvaničnika, slučajeve sumnjivih privatizacija, nezakonito trošenje novca poreskih obveznika…\nOn ističe da bi to bio najbolji način da zaštitimo i kolege iz Grocke, a ubuduće i sve naše kolege iz malih medija širom Srbije.\n„Tvrdim to na osnovu iskustava Komisije za otkrivanje zločina nad novinarima, čiji sam predsednik, u slučaju kolege Milana Pantića, dopisnika Večernjih novosti iz Jagodine koji je ubijen još 2001, a da nalogodavci i počinioci tog ubistva još nisu privedeni pravdi. Prvo što je novinarskom delu Komisije palo u oči bilo je da u istrazi niko nije prikupio tekstove koje je kolega Pantić objavljivao u Večernjim novostima i jednom lokalnom listu“, navodi Matić.\nOn ističe da kada su prikupili i analizirali tekstovi Pantića, „jasno su se videli mogući motivi vezani za privatizacije o kojima je pisao i koje je najavljivao kao jasno koruptivne“.\n„Da su drugi mediji i novinari posle ubistva Milana Pantića preuzeli ove priče, pratili ih i istražili do kraja, razotkrili korupcije, to bi bilo od neprocenjive važnosti za razotkrivanje motiva i počinilaca ovog ubistva, a možda bi uticalo i preventivno na praksu lokalnih moćnika i tajkuna da napadaju, prete, i uništavaju lokalne redakcije i profesionalno novinarstvo. Zbog toga apelujem da se ne propusti prilika u slučaju opštine Grocka. Čvrsto verujem da ovakvu praksu treba uvesti i kada je reč o drugim slučajevima napada na novinare“, naveo je Matić.\nPaljenje kuće, uništavanje imovine, hapšenja, provala u stan\nNovinaru Milanu Jovanoviću u noći između 11. i 12. decembra zapaljena je kuća nakon što su na garažu koja se nalazi u dvorištu nepoznati napadači s kapuljačama na glavi bacili dva molotovljeva koktela. Osim kuće od 200 kvadrata i garaže, u požaru je izgoreo i automobil.\nZbog sumnje da su zapalili kuću novinara Milana Jovanovića iz Grocke, policija je uhapsila tri osobe. Ministar unutrašnjih poslova Nebojša Stefanović saopštio je da su privedeni nalogodavac i još dve osobe za koje se sumnja da su izvršile krivično delo.\nSinoć je, međutim, došlo do novog napada na Jovanovića. Njemu su, naime, nepoznati napadači provalili u stan, koji je iznajmio na Banovom brdu. Kako je Jovanović rekao za N1, on i supruga su legli u drugu sobu, u stanu je bilo mračno, kada su čuli da neko provaljuje balkonska vrata.\nUprkos poslednjim napadima i pretnjama kojima je ranije bio izložen, Jovanoviću policija do sinoć nije obezbedila policijsku zaštitu. On je pre paljenja kuće, a nakon pretnji koje su mu bile upućene, zaštitu zatražio od komandira policije u Grockoj, ali mu je, kako je izjavio Jovanović, on odgovorio da mu nije potrebna.\nNi urednik Žig infa Željko Matorčević nije dobio policijsku zaštitu, iako je pretučen na ulici, a ni nalogodavac ni direktni izvršioc nisu otkriveni.\nInsajder sarađivao sa Jovanovićem na temi gasifikacije Grocke\nNovinari Insajdera su već sarađivali sa Milanom Jovanovićem na temu gasifikacije Grocke, što je finansiralo JP Srbijagas. Taj projekat dodeljen je privatnom preduzeću Milenijum tim, kojem je plaćeno i za posao koji nije urađen. Članovi Nadzornog odbora su ocenili da je taj ugovor „kompletno štetan po JP Srbijagas, a samim tim i po Vladu Srbije koja je garant za podizanje kredita JP Srbijagasa“.


Evo kako danas izgledaju i šta rade junaci "Harija Potera"\nSearch\tPočetna\tVesti\tSrbija\tEx - Yu\tSvet\tDruštvo\tEkonomija\tHronika\tSport\tFokus\tUkrajina\tIzbeglice\tAfera\tKomentar\tMišljenje\tIntervju\tPriča o...\tIspovest\tTabloid\tSrbija\tEx - Yu\tHollywood\tSvet\tMagazin\tLepota & Zdravlje\tModa & Stil\tDom & Porodica\tKuhinjica\tUmetnost & Kultura\tLjubav & Veze\tDuhovnost\tTop Speed\tHi - Tech\tIT svet\tLjubimci\tPsihologija\tZanimljivosti\tIza kulisa\tPlaneta & Univerzum\tMisterije & Fenomeni\tLudi svet\tBizarno\tFoto & Video\tDoza optimizma\tSvaštara\tZabava\tVicevi\tAstro+\tEnigmatika\tTestovi\tLajkovača\tPočetna Vesti -- Srbija -- Ex - Yu -- Svet -- Društvo -- Ekonomija -- Hronika -- Sport Fokus -- Ukrajina -- Izbeglice -- Afera Komentar -- Mišljenje -- Intervju -- Priča o... -- Ispovest Tabloid -- Srbija -- Ex - Yu -- Hollywood -- Svet Magazin -- Lepota & Zdravlje -- Moda & Stil -- Dom & Porodica -- Kuhinjica -- Umetnost & Kultura -- Ljubav & Veze -- Duhovnost -- Top Speed -- Hi - Tech -- IT svet -- Ljubimci -- Psihologija Zanimljivosti -- Iza kulisa -- Planeta & Univerzum -- Misterije & Fenomeni -- Ludi svet -- Bizarno -- Foto & Video -- Doza optimizma -- Svaštara Zabava -- Vicevi -- Astro+ -- Enigmatika -- Testovi -- Lajkovača HomeTabloidHollywoodEvo kako danas izgledaju i šta rade junaci "Harija Potera"\nDanijel je glavni junak svih osam delova filma i tumačio je lik Harija Potera. Nakon serijala nije imao previše sreće sa filmskim ulogama, a sve je iznenadio kada je pristao da se u jendoj pozorišnoj predstavi pojavi go.\nGlumica Ema Votson je takođe glumila u svih osam delova, a tumačila je lik Hermione Džin Grejndžer studentkinje koja postaje glavna u razredu i svoju inteligenciju koristi da pomogne Hariju Poteru. Ni ona nije preterano bila uspešna u nastavku glumačke karijere, ali je i dalje veoma omiljena u Britaniji.\nRupert zajedno sa Emom i Danijelom čini najpoznatiji dečji filmski trio. U "Hari Poteru" je tumačio lik Rona Vizlija koji je bio najbolji drug Harija. Potiče iz čistokrvne porodice čarobnjaka, a sedmo je dete i zajedno sa braćom, sestrama i roditeljima živi u kući koju zove "Jazbina". Snimio je nekoliko manjih filmova, odnedavno je u vezi, a za karijeru i ne mora previše da brine jer ima bogatstvo vredno 51 milion dolara.\nLuna Lavgud je veštica koja je pohađala Hogvorts školu veštičarenja i čarobnjaštva. Ima jedinstveni osećaj za modu i zbog toga je ljudi smatraju čudnom. Ona često nosi čudne komade nakita, kao što je ogrlica napravljena od čepova krem-piva i rotkvice kao minđuše. Privatno Ivana koja je Lunu igrala u frnšizi takođe voli nakit i ima sopstvenu kolekciju. U poslednjih nekoliko godina pojavljivala se u serijama i tv filmovima, ali je u rodnoj Irskoj jedna od najvećih zvezda.\nBoni tumači lik Džini Vizli koja je najmlađa u kući i jedino je žensko dete posle šestoro braće. Jedna je od značajnijih ženskih likova u filmovima, a u sedmom delu čak postaje i žena glavnog junaka, Harija Potera. Boni ima 23 godine i prilično je uspešna, ali ne kao glumica već kao model, scenarista i producent.\nFRANCUSKA: Šest osoba se onesvestilo tokom premijere filma\nCENZURA: 7 filmova zabranjenih u Jugoslaviji


Kolika je zapravo odgovornost devojaka iz „kantrimena“?\nKolika je zapravo odgovornost devojaka iz „kantrimena“?\n11 septembra 2014\nPiše: Dejana Ivanović\nPonudu tužilaštva da budu u kućnom pritvoru ukoliko priznaju krivicu saputnice Marka Milićeva, osumnjičenog da je vozio „kantrimena” koji je ubio Luku Jovanovića 25. jula na Brankovom mostu, teško da mogu da odbiju.\nBojana Petrović, Tamara Bogdanović, Milica Novaković i Dana Manevski, ukoliko potpišu ponuđeni sporazum o priznanju krivice biće u kućnom pritvoru uz elektronski nadzor šest ili sedam meseci.\nOva ponuda usledila je, kako je objasnio izvor „Politike”, zbog njihovih iskaza kojima su „doprinele rekonstrukciji nesreće, ali i zbog njihove potvrde da je Milićev upravljao ’kantrimenom’” koji je usmrtio mladića.\nDa li je „nanogica” prava kazna za devojke koje su se vozile s Milićevim kobne noći, a zatim više od 20 dana prikrivale činjenicu da su u najmanju ruku bile svedokinje nesreće u kojoj je izgubljen jedan mladi život? Po mnogima nije, iako je ta kazna po zakonu.\nPorodica Luke Jovanovića protestima je pokušala da natera nadležne da pronađu vozača pomenutog vozila koje je snimljeno sigurnosnim kamerama. Potraga za vozačem „kantrimena” preselila se na naslovne strane štampe i bila udarna vest u TV dnevnicima.\nTri nedelje cela Srbija tražila je da se utvrdi ko je upravljao automobilom, dok je policija tvrdila da je slika sa kamera nejasna, da je reč o vozilu sa stranim tablicama, da je snimak na kojem je zabeležena nesreća poslala na ekspertizu u inostranstvo…\nSigurno da je pritisak javnosti uticao na MUP da što pre reši slučaj – 17. avgusta saopšteno je da je u „kantrimenu” bilo šest osoba, da je vozilom upravljao Marko Milićev i da su u automobilu bile i pomenute devojke.\nČinjenica je da su saputnice Marka Milićeva pune tri nedelje ćutale o nesreći čime su praktično prikrivale zločin. Ni svakodnevne molbe Lukinog oca, ni protesti na Brankovom mostu, ali ni savest nisu uticali na njih da kažu istinu. Kada su otkrivene pravdale su se da ih je bio strah od vozača „kantrimena”. Ipak, čini se da ih je pravi strah obuzeo tek kada su shvatile da kao saučesnice mogu da dobiju zatvorske kazne.\nU medijima su se pojavljivale razne priče o događajima te fatalne noći na Brankovom mostu, kada je ugašen život dvadesetjednogodišnjeg mladića: pričalo se o bahatosti devojaka i mladića u „kantrimenu”, smehu kad je automobil udario Luku, snimanju događaja mobilnim telefonom…\nPričalo se i o bahatosti pojedinih saputnica Milićeva tokom davanja prvih iskaza u policiji. U međuvremenu devojke su promenile ponašanje i postale pomagači u istrazi. Da li su time zaista umanjile odgovornost za ćutanje i prikrivanje zločina? Krivičnu možda i jesu, ali s moralnom moraće dugo da žive.\nSrbija je dno says:\nSkrivajuci pocinioca ubistav su direktni saucesnici, ali su dobile samo kucni pritvor! Do sad su Ubice i saucesnici dobijali male kazne, a sad smo presli na novi nivo. Saucesnicu u ubistvu su potpuno oslobodjeni zatvorske kazne i dobili su samo pritvor, t. dobile. Po sirini i razmerama zlocina nad Srbima Srbija se priblizila NDH. Srbija je dno!!!


Vini Pu stiže u bioskope 7.jula\nObjavljeno 05 jul 2011 | Autor Administrator | Štampa\t| Pogodaka: 4775\nVini Pu stiže u bioskope 7. jula !!!\nOd četvrtka, 7. jula, Vini Pu stiže na velika platna domaćih bioskopa. Film će se prikazivati u bioskopima Kolosej, Ster Cinemas, Dom Sindikata, Roda, Tuckwood, Arena Novi Sad i Ster Montenegro.\nI ovoga puta, simpatičan medvedić, naći će se u glavnoj ulozi ali u potpuno novoj avanturi koja stiže iz Volt Dizni studija. Ovaj novi film će ponovo ujediniti publiku s filozofskim „medom kratke pameti“ i prijateljima: Tigrom, Zekohopom, Praslinom, Kengom, Ruom i naravno Iarom, koji je izgubio svoj rep.\n„Čitava priča se dešava u toku jednog dana. Dan počinje kao i obično. Pu se budi „mrtav“ gladan, ali nema više meda. Zato kreće u potragu za njim, međutim, moraće da skrene s puta – prvo zbog takmičenja za pronalazak novog repa za Iara“, kaže reditelj Don Hol.\n„Uvek se trudimo da napravimo film koji će biti interesantan različitim uzrastima, film koji će se obraćati deci, koji će biti zabavan njihovoj braći i sestrama tinejdžerima, i koji će naterati mame i tate da se grohotom smeju“, kaže izvršni producent Džon Laseter.\n„Likovi koje je stvorio A. A. Miln su toliko jasno izdefinisani, tako su elegantni u svojoj jednostavnosti da su nam bili neizmerno smešni i pre nego što smo napravili prvu skicu naše priče. To su likovi s kojima je većina nas odrasla – likovi koje želimo da i naši mališani upoznaju.“


LEGO® ART kolekcija | Kockalend internet prodavnica\nLEGO® Art LE31197\nŠifra artikla: LE31197 Ako ste fan Marilyn Monroe, onda će Vas ovaj prelepi Lego...\nLEGO® Art LE31202\nŠifra artikla: LE31202 Da li su Miki ili Mini baš tvoji omiljeni Disney j...\nLEGO® Art LE31201\nŠifra artikla: LE31201 Za sve obožavatelje Harry Pottera iz kolekcije Lego stiže...\nLEGO® Art LE31198\nŠifra artikla: LE31198 Ako ste fan Beatles-a, onda će Vas ovaj prelepi Lego set ...\nNa sajtu Kockalend.rs nisu samo igračke za decu, au to se možete uveriti kroz fenomenalnu kolekciju LEGO ART. Ona pruža potpuno drugačije i neočekivano građevinsko iskustvo kroz mozaike sa nekima od najpopularnijih likova iz sveta muzike i filma. Bilo da ste odlučili da poklonite dragoj osobi ili želite kolekciju za sebe, ovi setovi iznedriće umetnost koja će na specifičan način krasiti zidove i police. U ponudi su kolekcije sa likovima legendarne filmske dive Merilin Monro, članova vanvremenske grupe Beatles, čuvenog crtanog junaka Miki Mausa i njegove Mini, kao i heroja iz serijala „Ratovi zvezda“.\nZa koju od neverovatnih kolekcija se odlučiti\nLjubiteljima filmova i muzike sigurno će biti neverovatno teško da se odluče za jednu od ponuđenih kolekcija. Možda ćemo vam, kroz opise svake od njih, pomoći da izabere najbolju. Naravno, uvek možete dokupiti još neku.\nLEGO ART Andy Warhols Marilyn Monroe namenjen je svim fanovima legendarne glumice koja je pedesetih godina ceo svet oborila s nogu i postala simbol ženstvenosti 20. veka. Kako biste sastavili sliku filmske dive, potrebno je da spojite 9 delova sastavljenih od Lego pločica, odnosno napravite mozaik od 3332 dela. Možete odabrati jednu od 4 kombinacije boja i zakačiti pločicu sa Merilinim potpisom. Ovakva slika biće potpuno osveženje za zidove vašeg stana ili kancelarije koja će oduševiti svakoga ko je bude video.\nLEGO ART Disney Mickey Mouse je kolekcija sa likovima najslavnijih Diznijevih junaka, Mikijem i Mini. Izaberite koji od njih dvoje će se smešiti sa zidova ili polica vaše sobe. Ili kupite obe kolekcije i smestite ih jedno pored drugog. Potrebno je da spojite 2658 delova, okačite Disney pločicu i ubacite u Lego okvir. Možete ih postaviti u dečijoj, ali i u svojoj sobi.\nLEGO ART HARRY POTTER HOGWARTS CRESTS je idealan poklon za sve one koji obožavaju Harija Potera. U okviru kolekcije imate dve mogućnosti. Prva je da sastavite jednu od četiri mozaičke pločice od 4249 delova, a druga da sakupite sva četiri seta kako biste imali jedinstveni grb Hogvortsa. Simbol iz sveta mladog čarobnjaka kreiranog iz pera Džoane Rouling, pravi fanovi okačiće na centralno mesto u svom domu.\nLEGO ART STAR WARS THE SITH predstavlja kolekciju sačinjenu od tri heroja iz Ratova zvezda. Napravite jednu od tri fantastične slike ili sakupite tri kolekcije i napravite sve tri varijante. Svaka slika je zapravo mozaik od 9 ploča i 3406 delova za sastavljanje. Kada spojite sve delove i dobijete lik svog omiljenog junaka iz ovog serijala, napravite ekskluzivnu varijantu i okačite pločicu „Star Wars“. Fanovi poput vas biće oduševljeni zidnim ukrasom i poželeće da imaju isti takav.\nLEGO ART THE BEATLES je kolekcija koja na prvi pogled deluje kao savršen poklon za generacije koje su imale priliku da slušaju muziku liverpulskog benda u vreme kada je i nastajala, 60-ih i 70-ih godina 20. veka. Međutim, lagane note „Buba“ postale su vanvremenske. Napravite jedan od četiri portreta vašeg omiljenog člana benda: Džona Lenona, Pola Mekartnija, Ringo Stara ili Džorža Harisona. Ili, ako ih sve pojednako volite, sakupite četiri kolekcije i postavite na zid jednu pored druge. Slika je mozaik sastavljen od 2933 dela i deo je fantastične Lego kolekcije. A vi ćete imati na zidu izuzetno vredne mozaike kojima će se diviti svaki pravi ljubitelj dobre muzike.\nKako da i vaš dom ili kancelarija budu ukrašeni nekom od ponuđenih kolekcija?\nKada se odlučite za neki od naših fantastičnih mozaika, pozovite nas na 069/44 44 664 i kažite šifru artikla koji želite da poručite. Drugi način je da ubacite u korpu kolekciju koju želite da kupite i ispratite korake do kraja. Izaberite način plaćanja i vaš omiljeni lik iz sveta muzike i filma uskoro će se naći na zidovima stana ili kancelarije.


Privatizacija Železare do kraja godine - SDCafe.rs\nHome\tInfo\tPrivatizacija Železare do kraja godine\nŽelezara Smederevo je, nakon dve i po godine pokušavanja privatizacije, najbliža rešavanju problema, a ceo proces će biti završen najkasnije do kraja godine, najavio je izvršni direktor kompanije Bojan Bojković.\n"Železara Smederevo je posle dve i po godine pokušavanja privatizacije najbliža rešavanju problema sa kompanijama koje su iz te industrije i koje mogu da omoguće proizvodnju, a samim tim i izvoz, od oko 1,4 milijarde dolara", naveo je.\n"Ta radna grupa vlade se srela sa apsolutno svim zainteresovanim investitorima i to je proces koji je trajao. Trenutna situacija je kulminacija tog procesa. Sledi javni internacionalni poziv za sve sa kojima smo razgovarali da potvrde svoju zainteresovanost", rekao je Bojković.


Ukoliko epidemiološke mere to dozvole, Dubočica sutra na svom terenu dočekuje eks prvaka Evrope i SFRJ-a - juGmedia\nRazmatrajući vrlo složenu situaciju u kojoj Rukometni klub Dubočica 54 Leskovac vrši pripremu za utakmicu redovnog 4. kola plej-ofa, a zbog potrebe da se mediji i sportska javnost upoznaju sa aktuelnim problemima, uprava rukometnog kluba Dubočica 54 izdala je saopštenje za javnost koje vam prenosimo u celosti.\nUprava Rukometnog kluba Dubočica 54 u veoma složenim uslovima obavlja pripreme za utakmicu 4.kola plej of-a Arkus lige sa Rukometnim klubom Metaloplastika iz Šabca. Utakmica je zakazana za utorak 16.mart u Sportskom centru Dubočica sa početkom u 19 časova.\nS obzirom na aktuelne mere Vlade Republike Srbije i iskustva koje imamo u organizaciji prethodnih utakmica, bojimo se novih neprijatnosti, posebno kod odobravanja prisustva na tribinama, predstavnika klubova i medija.\nČinimo napore, da u skladu sa merama Vlade Republike Srbije i RSS dočekamo eks prvaka Evrope i SFRJ, Metaloplastiku iz Šabca. Ostajemo s dužnim poštovanjem i pozdravom.\nRukometaši Dubočice izrazili su i veliki žal što sutra na tribinama neće biti njihovih navijača da ih bodre u ovako važnom meču.\nPlate povećane za 6 posto, cene namirnica i do 20 posto\nMladi kik-bokseri iz kluba Princip doneli tri medalje u Leskovac\nMladi kik-bokseri iz Kik-boks kluba "Princip" Leskovac, osvojili su 3 medalje na Prvenstvu centralne Srbije u Kruševcu koje je ordržano u subotu 27.…\nDinamo i Radnički danas igraju na pobedu\nU okviru 23. kola Prve lige Srbije vranjski Dinamo će danas u 15 časova na Jumkovom stadionu odigrati meč protiv Radničkog iz Pirota. U izjavi za…\nPrema poslednjim podacima Gradskog štaba za vanredne situacije u Vranju, od 390 uzoraka iz Pčinjskog okruga, 102 su pozitivna na korona virus. Od ovog…


Ilić: Iz principa\nneću podržati Danu\nPejčić (SPO) odgovara: Bolje bi mu bilo da se pozabavi svojim kadrovima i ne postavlja kafedžiju za direktora ŽTP-a\nBEOGRAD - Izbor Danice Drašković, supruge šefa diplomatije i lidera SPO Vuka Draškovića na mesto direktora Instituta za bezbednost, biće jedna od glavnih tema na današnjoj sednici Vlade Srbije.\nIako zvanično takav predlog do juče popodne nije stigao u Koštuničnin kabinet, većina ministara je, kako saznajemo, rezervisana po tom pitanju. Iz SPO, međutim, tvrde da im to mesto pripada po koalicionom sporazumu o raspodeli funkcija na republičkom nivou, navodeći da mešanje partnera u njihovu kadrovsku politiku može srušiti vladu.\n- Izgleda da u Srbiji sve žene mogu da se bave politikom osim Danice Drašković. Ona je na crnoj listi već dvadeset godina, najpre kod Broza, zatim kod Miloševića, a sada i kod ove vlasti - kaže za Glas funkcioner SPO Bogoljub Pejčić i dodaje da je nerazumevanje partnera iz vlasti za izbor supruge lidera SPO na jednu od najznačajnijih funkcija u BIA razlog što poslanici ove stranke prekjuče dugo nisu hteli da siđu iz svog poslaničkog kluba u skupštinsku salu i glasaju za rebalans budžeta.\n- Ćutali smo kada su drugi uzimali kajmak, ne dajući nam 12 odsto funkcija u vlasti koje nam garantuje koalicioni sporazum iz marta, ali mešanje u unutrašnje stvari stranke nećemo dozvoliti. SPO se ne može tretirati samo kao glasačka mašinerija, već ozbiljan faktor vlasti - ogorčen je Pejčić.\nKvalifikovana sam za taj posao\nDanica Drašković u izjavi za B92 kaže da je kvalifikovana i sposobna da obavlja posao za koji je konkurisala. Komentarišući objavljivanje podataka iz njenog zdravstvenog kartona, Draškovićka kaže da je sramotno iznositi takve podatke. "Mislim da to što je objavljeno tako brzo pokazuje da je ova država ostala onakva kakva je i bila za vreme Miloševića. Postoji opšta odbojnost prema toj ideji, uopšte ne vidim zašto, jer mislim da sam izuzetno kvalifikovana i sposobna da obavljam te poslove i jedina u ovoj državi spremna i politički i moralno da se razračunam sa tom Miloševićevom bandom, navodi Danica Drašković.\nVelimir Ilić, ministar za kapitalne investicije Srbije i lider NS-a, koja sa SPO-om ima zajednički poslanički klub u Skupštini Srbije jasno i glasno je juče rekao da neće iz "principa" podržati izbor Draškovićeve i da nikada neće pristati na "ucene preko medija".\n- Ako neko preko medija saopšti da će pasti vlada ukoliko ne bude izabran, onda je to za mene ucena. Vuk Drašković nijednom nije zvanično tražio da Danica bude imenovana za direktora Instituta, niti je o tome razgovarano u vladajućoj koaliciji. Ako SPO želi da se kadrovski nešto reši, neka zvaničan zahtev uputi Koordinacionom telu vladajuće koalicije, koje čine svi šefovi vladajućih stranaka - rekao je Ilić na konferenciji za novinare.\nIlić je podsetio da je ranije bilo dogovoreno da SPO dobije mesto direktora Instituta, ali pošto je ono ukinuto, kako je naveo lider NS-a, postignut je kompromis i dogovor da "u zamenu dobije" mesto generalnog inspektora Ministarstva unutrašnjih poslova Srbije.\nI dok se lider NS-a protivi izboru Danice Drašković, Bogoljub Pejčić savetuje Iliću:" Bolje bi mu bilo da se pozabavi ljudima iz svoje stranke i ministarstva i da ne postavlja kafedžiju za direktora ŽTP-a".\nU. K - D. G.


Beograd Bon avio karte | Jeftini letovi avionom | Abago\nJeftinl letovi Beograd Bon avionom\nBeograd Bon avio karte kupite online i upoznajte nekadašnju prestonicu Zapadne Nemačke. Smešten na obalama Rajne, nalazi se u rečnoj dolini u neposrednoj blizini Kelna i deo je velikog Rurskog megalopolisa.\nOsnovan od strane Rimljana, jedan od najstarijih u zemlji, za razliku od ostalih gradova ove čuvene rudarske oblasti, nije industrijski, već kulturni, naučni i politički centar regije, u kome se i danas nalaze neke jako važne državne institucije.\nMetropola, značajna i po rođenju Ludviga van Betovena, ponosna na svoja impresivna zdanja, brojne muzeje, baroknu arhitekturu, spomenike i mnoštvo zelenila, privlači jako puno posetilaca iz svih krajeva Evrope i sveta.\nZnamenitosti koje morate posetiti u Bonu\nKada rezervišete avio karte Beograd Bon, prepoznatljiva obeležja koja vam preporučujemo da obiđete su:\nGde da pronađete Beograd Bon avio karte?\nPutujte kompanijama Lufthansa i Austrian Airlines do Bona, a jeftine avio karte pogledajte na našem sajtu.\nZa Beograd u formu za pretragu unesite BEG, a za Bon (Keln) CGN. Iz kalendara odaberite datume putovanja, broj putnika i kliknite na dugme Pronađi let.\nNajbolje ocenjeni restorani u Bonu su:\nReduttchen Weinbar & Restaurant (evropska, centralno evropska kuhinja)\nStrandhaus (evropska, mediteranska kuhinja)\nEl Tarascon (roštilj)\nRestaurant Armonia (mediteranska, grčka kuhinja)\nTaj India Restaurant (azijska kuhinja, indijska kuhinja)\nDie Insel (nemačka kuhinja)\nEl Dorado (evropska kuhinja, morski plodovi)\nHalbedels (evropska kuhinja, francuska kuhinja)\nBurgermanufaktur am Frankenbad (američka kuhinja, fast food)\nHimalayak Restaurant (tibetska, nepalska kuhinja)\nNemačka nacionalna jela koje bi preporučili da probate su:\nGde odsesti u Bonu?\nPre nego što odlučite da otputujete u nekadašnju nemačku prestonicu, povoljne i pristupačne cene uz veliki izbor smeštaja možete naći na linku hoteli u Bonu.\nGrad Bonn ima odličan sistem javnog javnog prevoza sa tramvajima, podzemnim železnicama, gradskim vozovima, autobusima i nekoliko trajekata na reci Rajni.\nInteresantno za posetiti. Mali je po površini deo za obilazak, tako da je dovoljan vikend\nReview Bon. Odustani od odgovora


Počinje izgradnja četvrtog paviljona | Glas Banja Luke - Nezavisni online magazin\nPočinje izgradnja četvrtog paviljona\nBANJALUKA, 15. februara – Sve procedure za izgradnju četvrtog paviljona studentskog centra u Banjaluci, za koji je Vlada Republike Srpske izdvojila 6,2 miliona maraka, završene su i gradnja može da počne već iduće sedmice.\nPotvrdila je ovo u petak Željka Cvijanović, predsjednica Vlade RS, nakon sastanka sa predstavnicima Unije studenata RS u Banjaluci. Ona je naglasila da je sada na Univerzitetu da potpiše ugovor o izgradnji, te izrazila očekivanje da će radovi teći planiranom dinamikom.\n“Razgovarali smo i o ostalim pitanjima koja se odnose na standard studenata, ali i na određena organizaciona i statusna pitanja, od kojih je jedno i uspostavljanje studentskog grada”, rekla je Cvijanovićeva.\nOna je istakla da će iduće sedmice biti održan finalni sastanak predstavnika Ministarstva prosvjete i kulture, Republičke uprave za geodetske i imovinsko-pravne poslove, grada Banjaluka i Pravobranilaštva RS kako bi bila donesena rješenja u vezi sa uspostavljanjem studentskog grada.\nDodala je da se završetak studentskih domova u Palama očekuje početkom jeseni. Na sastanku je dogovoreno i raspisivanje konkursa za studentske projekte za 2014. godinu, koji se očekuje u martu.\nPredrag Govedarica, predsjednik Unije studenata, kazao je da su studenti zadovoljni što je napokon riješen problem u vezi sa gradnjom četvrtog paviljona, objavile su Nezavisne novine.\n“Vlada je riješila sve što je bilo u njenoj nadležnosti i sada apelujemo na menadžment Univerziteta u Banjaluci da što prije završi postupak potpisivanja ugovora sa izvođačem radova, kako bi izgradnja mogla da krene iduće sedmice”, kazao je Govedarica.\nDodao je da su zadovoljni i dinamikom izgradnje dva studentska doma u Palama, koja imaju po 300 mjesta, i ukazao na potrebu rješavanja pitanja studentskog smještaja u ostalim univerzitetskim gradovima. Istakao je da je prioritet Unije studenata formiranje studentskog grada u Banjaluci, što će studentima otvoriti velike mogućnosti.\nGovedarica je rekao da Unija studenata ima podršku Vlade za izgradnju spomen-obilježja poginulim studentima i profesorima u proteklom ratu, koji će projektovati studenti Arhitektonsko-građevinskog fakulteta Banjalučkog univerziteta.\nInače, kada je riječ o smještajnim kapacitetima Studentskog centra “Nikola Tesla” u Banjaluci, studenti već godinama apeluju na nadležne da oni budu prošireni, budući da se na konkursima za svaki ležaj prijavljivalo po tri kandidata.\nNaime, ranijih godina na konkurs je prijave prilagalo više od 3.000 studenata, dok su kapaciteti, prema zvaničnim informacijama, gotovo tri puta manji.\nGrad Banjaluka, kako je ranije potvrđeno, ima više od 20.000 studenata, od kojih brojni zbog nedovoljnog broja mjesta u Studentskom centru plaćaju kiriju u privatnim kućama i stanovima, što mnogima predstavlja problem zbog teškog finansijskog statusa.\nStudentski lideri su proteklih godina ocjenjivali da bi bilo idealno kada bi svi studenti u RS imali svoj krevet u studentskim centrima, jer bi im to, kako su ocijenili, u finansijskom smislu olakšalo put do diplome.\nPremijerka je sa studentima razgovarala i o posljednjim dešavanjima u Federaciji BiH.\nKako je istakla, studentski predstavnici imaju prilično zrele izjave u vezi sa ovom problematikom.\nNaredni članakObećaju posao, uzmu novac i nestanu


Obnova Ferhadije - simbol obnove povjerenja\n7. maj/svibanj, 2008.\nNa današnji dan, prije sedam godina, u nacionalističkim divljanjima kojima je osujećen pokušaj vjernika i Islamske zajednice da postave kamen temeljac za obnovu Ferhadije ubijen je Murat Badić iz Cazina. Odgovorni za ova nedjela nikada nisu pronađeni.\nNačelnik Uprave kriminalističke policije RS-a Gojko Vasić kaže da je nakon nacionalističkih divljanja tokom polaganja kamena temeljca za obnovu Ferhadije, u maju 2001. godine, većina lica prijavljena za izazivanje opšte opasnosti i podmetanje požara. Dodaje da ubice Murata Badića nikada nisu identifikovane:\n“Nije se uspio obezbedijediti dokaz ko je izvršio to izazivanje opšte opasnosti sa smrtnom poljedicom, ili ubistvo, zavisno - ne znam u ovom momentu ni kako je okvalifikovano jer predmet se vodi u Centru.”\nVasić kaže da je Centar javne bezbjednosti Banja Luka svojevremeno vodio istragu o rušenju Ferhadije, ali izvršioci takođe nisu pronađeni. A načelnik Odjeljenja opšteg kriminaliteta u banjalučkom Centru javne bezbjednosti Nedeljko Lubura uvjerava da nijedan od ta dva predmeta ne kupi prašinu u ladicama policije:\n“Što se tiče svakog predmeta ratnog, znači radi se svaki, ubistvo svakog Bošnjaka, odnosno u ta doba Muslimana, ili Hrvata se radi i još je uvijek je aktivno. Znači radi ga tužilac Okružnog tužilaštva Banje Luke zajedno sa posebnim timom za ratne zločine. A što se tiče rušenja Ferhadije, svaki taj predmet se radi i svaki predmet je aktivan.“\nIako je politika godinama pokušavala osujetiti obnovu Ferhat-pašine džamije u Banjoj Luci, njena gradnja se danas nastavlja. Za banjalučkog muftiju Edhema Čamdžića, izgradnja Ferhadije predstavlja ogroman poticaj i ohrabrenje za povratak Bošnjaka. On takođe kaže da njena obnova šalje poruku ostalim narodima o dijalogu, pomirenju i suživotu. Na pitanje da li se situacija promijenila od ubistva Murata Badića prije sedam godina, banjalučki muftija kaže da se ne bi osvrtao na ružne događaje, ali podsjeća da je to bio pokušaj da se osujeti povratak Bošnjaka:\n„Jer sa Ferhadijom, sa njenim nicanjem vraćaju se ljudi jer oni vide kroz Ferhadiju jednu nadu u svoj povratak, u svoj opstanak. I hoću da kažem i da se popravilo stanje, mora se istini pogledati u oči, da je sve više tolerancije, otvorenosti, suživota.“\nProblema oko izgradnje Ferhadije nema, potvrđuje i predsjednik Medžlisa Islamske zajednice Banja Luka Kasim Mujičić. Kaže da se zidanje nastavilo prije nekoliko dana, zidovi su dostigli visinu od tri metra, a počeo je i rad na zidanju munare.\n„Zastoja nema. Naravno, nismo zadovoljni prilivom sredstava, ali nadamo se da će i ta situacija u dogledno vrijeme biti bolja.“\nMujičić kaže da, u zavisnosti od priliva sredstava, Ferhat-pašina džamija bi mogla biti dovršena za tri do četiri godine. On takođe navodi podatak Medžlisa Islamske zajednice, prema kojem u Banjoj Luci trenutno živi između 12.000 i 15.000 Bošnjaka. S obzirom na sve okolnosti, ističe Mujičić, situacija je znatno bolja nego što je bila:\n„Možemo odgovorno tvrditi da gradnja džamija u Banjoj Luci je sigurno povećala broj povratnika Banjalučana u Banju Luku. I ima pojedinačnih povrataka i sada. Nisam najzadovoljniji, volio bih da je ta brojka znatno veća, međutim - šta je tu je.“\nBanjalučki muftija Edhem Čamdžić kaže da Ferhadija zove na dijalog. Zbog toga je, objašnjava, njena obnova zapravo simbol obnove povjerenja na ovim prostorima.\nIstovremeno, pred banjalučkim Osnovnim sudom u toku je sudski proces po tužbi Islamske zajednice u BiH protiv RS-a i grada Banja Luka zbog rušenja 14 vjerskih objekata na području grada tokom rata. Cilj tužbenog zahtjeva je da RS prizna odgovornost za rušenje tih objekata, a visina zahtjeva znaće se nakon što vještaci obave uviđaj.\nNapredak u konkuretnosti, i dalje na začelju u regionu


Uvrnuti šotovi: Friendzone, Page 1\nBy RedakcijaPosted on Feb 1, 2018 Jan 31, 2018\nKoliko puta ste sedele sa drugaricom i slušale ideje o novim dijetama il prisustvovale nervnim slomovima jer nisu zadovoljne svojim izgledom? Da li se i vama dešava da nosite šminku u torbi jer će vam sigurno zatrebati u toku dana jer ne možete nigde da idete nenašminkane. Kada i kako smo postale uverene da nam je maskara preko potrebna, a da dan ne može da započne bez tečnog pudera?\nRečenica „na šta ličim bez šminke“ je postala deo svakodnevice i zaboravljamo da pričamo o sebi sa takvim osuđivanjem i kritikom. Više nije stvar u tome šta nam predstavljaju kao ideal lepote ili savršene figure već u tome što mi dozvoljavamo sebi da poverujemo u to. Zaboravile smo da cenimo sebe onako kako to zaslužujemo i stalno se upoređujemo sa nekim drugim ženama.\nOne su lepše, mršavije, mlađe, zategnutije i to je sve o čemu razmišljamo dok gledamo društvene mreže, televiziju ili časopise. Dozvoljamo sebi da se gledamo „muškim očima“ pa mrzimo sebe što nemamo veće obline ili smo suviše stidljive i zatvorene. Vreme je da se vratimo u realnost i počnemo da razmišljamo na drugi način. Rodile smo se baš takve kakve treba da budemo. Sa sitnim pegicama na nosu, jačim bokovima ili malim grudima.\nPrethodni članak: Prijavite se na 25. “Dan za Vas”!\nSledeći članak: Street style: Mesec ljubavi donosi nove inspiracije za odevne kombinacije!


Elnos Grupa dio velikog energetskog zadatka Švedske i Danske - Elnos Group Elnos Group\nElnos Grupa dio velikog energetskog zadatka Švedske i Danske\nNovosti | 24 Aprila, 2020\nTimovi Elnosa su dio jednog od trenutno najznačajnijih projekata iz oblasti elektroenergetike Švedske i Danske. U pitanju je poduhvat razvoja i održavanja internacionalne energetske veze između dvije zemlje koja prelazi preko Öresunskog kanala.\nOvaj veliki poduhvat, čiju realizaciju nije odložila ni vladajuća pandemija Covida 19, s jedne strane podrazumijeva zamjenu 400 kV podmorskog visokonaponskog kabla, a sa druge rekonstrukciju elektroenergetskih objekata na tlu obje države. Našim ekipama je povjeren zadatak izvođenja rekonstrukcije dvije sekcije 400 kV dalekovoda, SL 25 i SL 23, u blizini švedske luke Helsbingborg.\nUz maksimlano poštovanje svih propisanih mjera bezbjednosti rada u vrijeme pandemije, ali i pridržavanje striktno definisanih rokova, naši timovi su do sada uspješno rekonstruisali sva četiri kilometra dionice dalekovoda SL 25.\nPreciznije govoreći, demontirali smo stare dalekovodne stubove i provodnike na potezu do trafostanice Kristinelund, a nakon toga podigli nove stubove, postavili novi provodnik i zaštitno uže i instalirali OPGW.\nTrenutno smo u fazi priprema za isključenja dalekovoda SL 23, na kojem ćemo realizovati isti posao kao i na prethodnoj sekciji.Naš dio radovi na projektu je počeo u martu i u potpunosti bi trebao biti završen 1. juna. Investitor projekta je kompanija Svenska kraftnät, a na projektu je trenutno angažovano 27 radnika.\nÖresundska energetska veza\nÖresundski moreuz je jedan od najprometnijih plovnih puteva na svijetu, a decenijama unazad je kablovska energetska interkonekcija koja prelazi preko njega osiguravala visok nivo sigurnosti napajanja električom energijom Švedske i Danske.\nMorska kablovska interkonekcija se sastoji od dva kabla, jednog postavljenog 1973. i drugog iz 1985. godine. Zbog dotrajalosti se u okviru ovogodišnjeg dijela poduhvata mijenja jedan, stariji kabal.\nRad u vrijeme pandemije-Elnos Grupa aktivna…


Snage za brzo reagovanje ODKB na granici sa Avganistanom - 23.10.2021, Sputnik Srbija\nSnage za brzo reagovanje ODKB na granici sa Avganistanom\nAktivna faza vojnih vežbi Kolektivnih snaga za operativno reagovanje država Organizacije Ugovora o kolektivnoj bezbednosti (ODKB) "Borbeno bratstvo 2021" počela... 23.10.2021, Sputnik Srbija\nVojne vežbe su počele vazdušnim izviđanjem para L-39 područja na kojem će biti održani manevri – poligona Harb Majdon, 20 kilometara od granice sa Avganistanom.U vojnim vežbama učestvuje 4.000 vojnika iz Rusije, Jermenije, Tadžikistana, Belorusije i Kazahstana. Cilj manevara: vežbanje izvođenja specijalne operacije uništavanja terorističkih odreda.Manevri su podeljeni u tri faze: "Ešalon", "Potraga" i "Saradnja".\nrusija, odkb, rusija – vojska i naoružanje\nAktivna faza vojnih vežbi Kolektivnih snaga za operativno reagovanje država Organizacije Ugovora o kolektivnoj bezbednosti (ODKB) "Borbeno bratstvo 2021" počela je danas u Tadžikistanu, na granici sa Avganistanom.\nVojne vežbe su počele vazdušnim izviđanjem para L-39 područja na kojem će biti održani manevri – poligona Harb Majdon, 20 kilometara od granice sa Avganistanom.\nU vojnim vežbama učestvuje 4.000 vojnika iz Rusije, Jermenije, Tadžikistana, Belorusije i Kazahstana. Cilj manevara: vežbanje izvođenja specijalne operacije uništavanja terorističkih odreda.\nManevri su podeljeni u tri faze: "Ešalon", "Potraga" i "Saradnja".


Suprostaviti se reviziji istorije o Prvom svjetskom ratu – modričaINFO\nHome / NOVOSTI / BiH / Suprostaviti se reviziji istorije o Prvom svjetskom ratu\nSuprostaviti se reviziji istorije o Prvom svjetskom ratu\nin BiH November 24, 2014 790 Views\nBANJALUKA – Revizionističke tendencije u istoriji o Prvom svjetskom ratu pokušavaju poražene pretvoriti u pobjednike, a odbrana istine o ulozi Srbije i srpskog naroda naučnim argumentima mora postati nacionalni i patriotski čin, rečeno je na otvaranju okruglog stola “Mlada Bosna i ideja nacionalnog oslobođenja”.\nSekretar kabineta predsjednika Republike Srpske Siniša Karan rekao je da su prisutne revizionističke tendencije kada je riječ o uzroku početka rata, ali da su im se Srbija i Republika Srpska suprotstavile.\n“Osnovna zamisao je da ovaj događaj istrgnemo iz sfere politike i da ga stavimo u sferu nauke gdje i pripada i da ne dozvolimo da falsifikati postanu istina”, rekao je Karan.\nOn je dodao da Republika Srpska nije učestvovala u zajedničkom programu obilježavanja 100 godina od početka Prvog svjetskog rata u Sarajevu, jer je imala sumnju u nepristrasan pristup tom događaju.\nKaran je podsjetio da je 100 godina od početka Prvog svjetskog rata u Srpskoj obilježeno sa 70 manifestacija i da su u obilježavanju učestvovale skoro sve relevantne republičke institucije, obrazovne ustanove, nevladine organizacije i mediji.\nAmbasador Srbije u BiH Stanimir Vukićević rekao je da je interes ove zemlje da se kaže istina o njenoj ulozi u Prvom svjetskom ratu, a ne da neko stane na njenu stranu.\n“Najveća greška je da političari kvalifikuju događaje od prije 100 godina ne na osnovu istorijskih činjenica, već na interesima svojih politika”, ocijenio je Vukićević.\nPrema njegovim riječima, ulogu političara u vezi sa Prvim svjetskim ratom treba vidjeti u činjenici da mogu reći da je on bio strašan i da treba raditi da takvog rata više ne bude, dok sve ostalo nije njihov posao.\nDekan Fakulteta političkih nauka banjalučkog Univerziteta Nenad Kecmanović naveo je da današnji skup ima i vannaučni karakter, jer je riječ o stotinu godina od početka velikog rata u globalnom kontekstu u kojem se donedavno nesporne stvari dovode u pitanje.\n“Poražene snage iz velikog rata pokušavaju da se retroaktivno pretvore u pobjednike, a da bi to postigli moraju da pobjednike naknadno pretvore u poražene”, rekao je Kecmanović.\nPrema njegovim riječima, odbrana istine naučnim argumentima mora postati nacionalni i patriotski čin.\n“Koliki je politički aspekt ovog najbolje govori podatak da je početkom rata u BiH u Sarajevu srušen spomen na Franca Ferdinanda, u Višegradu spomenik jednom mladobosancu i nobelovcu, kao i da je Gavrilo Princip nedavno okarakterisan teroristom od strane od koje to nismo očekivali”, rekao je Kecmanović.\nOn tvrdi da “Mlada Bosna” ima jugoslovenski karakter iako se to danas mnogima čini prevaziđenim.\n“Umjesto da nas obilježavanje 100 godina od početka rata na ovim prostorima okuplja, i to sada ispada kamen slutnje oko kojeg se razilazimo”, rekao je Kecmanović.\nKecmanović kaže da je namjera da radovi sa skupa budu prevedeni na engleski i ruski jezik, da bi dobio odgovarajući međunarodni odjek.\nIstoričar Momčilo Pavlović sa Instituta sa savremenu istoriju Beograd smatra da, u okviru borbe protiv pokušaja revizionizma istorije na zapadu, srpska istoriografska istraživanja treba da se publikuju na jezicima koje oni razumiju.\n“Naučni pristup nije jedini način da se odbranimo od revizionizma, jer se na nenaučne argumente ne može odgovarati naukom, čak ne možemo ni da zabranimo da ljudi na Zapadu imaju imperijalni vesternizovani pogled na istoriju. Međutim, možemo naša istraživanja publikovati na sistematizovan način na jezicima koje oni razumiju”, smatra Pavlović.\nPrema njegovom mišljenju, političari treba da odgovaraju na političke provokacije ili vannaučne izjave, koje, kako je rekao, više iritiraju javnost nego što doprinose rasvjetljavanju istine ili korektnom odnosu.\n“Kao naučnici ne tražimo da svi misle kao mi, ali da uvaže argumente, istorijske izvore, saznanja i dostignuća srpske istoriografije kao što mi uvažavamo njihove”, rekao je Pavlović.\nOn je dodao da se srpski izvori na zapadu uglavnom ne poznaju, ali i da, ukoliko se pred zapadne revizioniste izađe sa argumentima, oni njih kvalifikuju nebitnim ili da iza Srbije stoji Rusija.\n“To je paket i kada govore o Srbiji, oni bockaju Rusiju”, rekao je Pavlović.\nPrema njegovim riječima, tenzije nije podigla istoriografija i nauka, već mediji i određeni krugovi čiji se radovi finansiraju i promovišu.\nPavlović smatra da Njemačke ima dugoročni plan da relativizuje krivicu za Prvi svjetski rat, označeno u Versajskom ugovoru, dok srpski narod ne radi dugoročno.\n“Ovo je dobar početak i način da se nastavi, jer će ovi udari biti nastavljeni i u 2015. godini, a posebno 2018. godine, kada ćemo imati problema u vezi sa pogledom na stvaranje jugoslovenske države i etabliranje današnjih vrijednosnih, nacionalnih i državnih sudova o tom vremenu”, rekao je Pavlović.\nOn je podsjetio da su krajem 19. i početkom 20. vijeka odnosi Srbije i Austro–Ugarske bili zategnuti i da se balkansko pitanje u vremenu raspada Osmanskog carstva planiralo rješavati stvaranje velike Rumunije i velike Bugarske, jake Grčke, slabe Srbije i male Crne Gore, te nezavisne Albanije.\n“Cilj nam je da se čuju argumenti koji se odbacuju i da se na propagandu i reviziju odgovori naukom”, rekao je Pavlović.\nMiloš Ković sa Filozofskog fakulteta Univerziteta u Beogradu kaže da je Gavrilo Princip autentični borac za odbranu malih naroda od kolonijalnih režima i borac protiv fašizma prije nego što se ova ideologija i zvanično pojavila.\n“Aktuelnost njegove misli vidi se u tome što su hrvatske trupe spalile njegovu kuću 1995. godine i da su ustaške vlasti spalile njegovu kuću 1941. i da je zatvor Terezin u kome je robijao bio pretvoren u koncentracioni logor u nacističkoj Njemačkoj, te da je Franc Ferdinand bio lični prijatelj jednog od osnivača antisemitizma nacizma Karla Ligera”, rekao je Ković.\nOn je dodao da o Gavrilu Principu nema mnogo izvora, ali da se na osnovu poznatog iz njegovih iskaza na suđenju može reći da je on bio potpuno formiran čovjek.\nNa okruglom stolu “Mlada Bosna i ideja nacionalnog oslobođenja” biće predstavljena 23 rada, kao i zbornik radova “Republika Srbija i Republika Srpska – stari i novi politički izazovi”.\nOrganizatori okruglog stola su Fakultet političkih nauka Univerziteta u Banjaluci, Ruski institut za strateška istraživanja, Institut za međunarodnu politiku i privredu i Institut za savremenu istoriju iz Beograda i Predstavništvo Republike Srpske u Srbiji.\nI svjetski rat 2014-11-24\nTagged with: I svjetski rat\nPrevious: Objavljen izvještaj o zločinima ukrajinskih vojnika\nNext: Upoznajte crnog đavola, vladara Pacifika *(VIDEO)\nOO DNS Modriča: Saopštenje za javnost *(FOTO)\nSlovenija pooštrila mjere, karantin za putnike iz BiH i Srbije\nLukač: Obavezno nošenje maski na javnim mjestima\nBANJALUKA – Ministar unutrašnjih poslova Republike Srpske Dragan Lukač rekao je da je jedna od mjera u borbi protiv virusa korona obavezno nošenje zaštitnih maski na javnim mjestima, ali da ...


02/06/2020 - Evropski univerzitet "Kallos" Tuzla\nObavještavaju se studenti da će konsultativna nastava zakazana za četvrtak 04.06.2020.godine početi u 13:00 h.\nObavještavaju se studenti da će se ispiti kod prof.dr Esed Karić održati u petak 05.06.2020.godine u istim vremenskom intervalu.\nObavještava se javnost da na magistarsku tezu pod nazivom „Organizacija i upravljanje u drumskom saobraćaju“ kandidata Harisa Junuzovića, studenta magistarskih studija na studijskom programu Saobraćaj, kao i na izvještaj Komisije za ocjenu i javnu odbranu magistarske teze, koji su bili na uvidu javnosti u periodu od 07.03.2020. godine do 21.03.2020. godine, nije bilo primjedbi.\nDekan Tehničkog fakulteta rješenjem broj: 04/04-171-1/20 od 01.06.2020. godine zakazuje javnu odbranu magistarske teze za dan 12.06.2020. godine sa početkom u 16:00 sati u amfiteatru Evropskog univerziteta „Kallos“ Tuzla, u ulici Maršala Tita br. 2A i 2B.


A. J. 23. juna 2021. 13:48\nIako većina slepih miševa ima lice poput miša ili psa, ovi mega šišmiši imaju vrlo neobičan izgled.\nBlessing the timeline with a hammer-headed bat. You are welcome. pic.twitter.com/u2EHH0opiW\n— library cormorant 🌹 (@VeganRachel) October 17, 2020\n„Glava mužjaka izgledom podseća na glavu losa, a veliki nosni nabori i povećan grkljan pomažu mu da uputi glasne pozive za ženkom“, objasnila je dr. Sara H. Olson, saradnica u Društvu za zaštitu divljih životinja (WCS) za The Dodo.\nOvi slepi miševi su toliko jedinstvenog izgleda da neki ljudi ne veruju da zapravo postoje. Ali ovi ogromni slepi miševi, najveći u Africi, daleko su od izmišljenih bića. Velike grupe muških slepih miševa mogu se naći u tropskim šumama središnje Afrike, obješeni o drveće i ispuštajući glasne zvuke dok dozivaju ženke.\nNedelja u kojoj ste rođeni otkriva vašu duhovnu životinju\nMislilo se da je izumrla: Životinja viđena prvi put posle 40 godina…\n„Muški šišmiši noću proizvode neobičan zvuk dozivanja kako bi privukli ženke, što ih čini prepoznatljivim skoro bilo gde“, rekla je Olson.\nHow cute are these sky puppies!?😍 They’re called the Hammerhead fruit bat and were once allegedly thought to be the chubacabra. The males sing to get the females attention.\nKao i svi slepi miševi koji jedu voće, i ova vrsta ima važnu ulogu u rasipanju semena po tropskim šumama. Olson i njene kolege proučavaju slepe miševe i njihove pokrete u nadi da će pomoći tim neverovatnim životinjama.\nMeđutim, s krčenjem šuma i gubitkom staništa, ovi mega šišmiši suočavaju se s teškom bitkom za opstanak.


Vesti - 08.04.2020. - Nezavisni sindikat prosvetnih radnika Vojvodine\nVesti – 08.04.2020.\nGCE 2020: Obrazovanje i za decu bez pratnje i razdvojenu decu\nGlobalna nedelja akcije za obrazovanje (GAWE) 2020. godine Globalne kampanje za obrazovanje (GCE) planirana je ove godine od 26. aprila do 2. maja. Ovogodišnja tema „Ostalo je 10 godina do 2030: Rešenja, preporuke i planovi civilnog društva za dostizanje Cilja 4 održivog razvoja (SDG4)“. Podećamo i da je 24. januara – Međunarodnog dana obrazovanja (IED) 2020 održanog pod motom „Obrazovanje za ljude, planetu, prosperitet i mir“ GCE upozorila na potrebu osiguranja prava na obrazovanje za interno raseljena lica, azilante i izbeglice cirkularnim pismom „Ne ostavite nikog bez prava na obrazovanje“ i potvrdila posvećenost realizaciji obrazovnog programa „Obrazovanje 2030“ i dostizanje SDG4.\nNiz međunarodnih instrumenata o ljudskim pravima predviđa pravo na obrazovanje ove populacije sa jasnom obavezom država, poput Međunarodnog pakta o ekonomskim, socijalnim i kulturnim pravima, Konvencije o pravima deteta, Međunarodne konvencije o zaštiti prava svih radnika migranata i članova njihovih porodica, Evropske konvencije za zaštitu ljudskih prava i osnovnih sloboda, Evropske socijalne povelja (revidirane) i Dodatnog protokola, uz Američku konvenciju o ljudskim pravima u tom području ekonomskih, socijalnih i kulturnih prava.\nPosebno za izbegličke probleme, Njujorška deklaracija za izbeglice i migrante, Konvencija o statusu izbeglica i njen Protokol, kao i Konvencija o radnicima migrantima ponavljaju pravo na izbor obrazovanja i obavezu država ugovornica da izbeglicama odobre isti tretman kao što je odobreno državljanima u pogledu osnovnog obrazovanja i da bi se osigurale jednake mogućnosti u pogledu neelementarnog obrazovanja. Štaviše, prema Odboru za prava deteta (Opšti komentar br. 6), jednakopravno postupanje bez obzira na nacionalnost, imigracioni status ili apatridiju trebalo bi garantovati i deci bez pratnje i razdvojenoj deci.\nGlobalna kampanja za obrazovanje (GCE) je pokret civilnog društva koji promoviše i brani obrazovanje kao osnovno ljudsko pravo. Osnovan je 1999. godine na Svetskom obrazovnom forumu u Dakaru. Globalna nedelja akcije za obrazovanje GAWE), kao godišnja svetska kampanja, organizuje se od strane GCE još od 2001. godine.\nPiše: Tobias Flessenkemper*\nEvropa se danas suočava sa izazovom nezapamćenih razmera koji je prouzrokovan pandemijom virusa COVID-19. Srbija, kao i mnoge druge evropske države nalazi se u vanrednom stanju bez presedana. Kriza koja već sada oblikuje naš javni, profesionalni i lični prostor, u budućnosti će još ozbiljnije će uticati na živote ljudi i politiku država širom Evrope. U ovom odsudnom trenutku, Savet Evrope, najveća organizacija za ljudska prava na našem kontinentu, kojoj se Republika Srbija priključila pre 17 godina, 3. aprila 2003. godine, nastavlja da podržava Srbiju u njenom suočavanju sa trenutnim izazovima, uz puno poštovanje ljudskih prava, demokratije i vladavine prava.\nI u postojećim okolnostima Savet Evrope mora da nastavi da ispunjava svoju misiju. Evropski sud za ljudska prava u Strazburu i dalje razmatra hitne zahteve i donosi presude i odluke. Nadzorna tela Saveta Evrope nastavljaju da daju preporuke državama članicama.\nPlatforma Saveta Evrope, koje se bavi bezbednošću i zaštitom novinara, nastavlja da skreće pažnju na slučajeve zastraživanja novinara, jer je danas njihovo pouzdano, profesionalno, etičko i nezavisno izveštavanje važnije nego ikad.\nI mi u Kancelariji Saveta Evrope u Beogradu nastavljamo da sprovodimo naše aktivnosti u interesu svih ljudi u Srbiji. Mi smo i dalje usredsređeni na zaštitu prava i sloboda onih kojima je uvek bila potrebna podrška i zaštita, a čiju ranjivost pandemija čini još naglašenijom. To su osobe lišene slobode, ljudi sa invaliditetom, stariji građane/ke koji se nalaze u specijalizovanim ustanovama, kao i izbeglice, tražioci azila i migranti koji često jednostavno nemaju dovoljno prostora da se fizički distanciraju i izbegnu rizik širenja virusa.\nEvropski komitet za sprečavanje mučenja i nehumanog ili ponižavajućeg postupanja ili kažnjavanja (CPT) nedavno je objavio smernice o tome kako treba postupati sa osobama lišenim slobode tokom pandemije korona virusa, podsećajući da mere zaštite ne smeju nikada da dovedu do nehumanog i ponižavajućeg postupanja.\nNaša kancelarija, u okviru svojih zajedničkih projekata sa Evropskom unijom, nastavlja da sarađuje sa srpskim institucijama na primeni tih smernica, kao i onih koje je to telo Saveta Evrope objavilo u vezi sa ustanovama za zbrinjavanje starih i osoba sa invaliditetom.\nŽene i deca su takođe ranjiva grupa. Za mnoge od njih, dom je mesto straha, a ne sigurnosti, a izolacija je samo uvećala rizik nasilja i zlostavljanja u porodici.\nGeneralna sekretarka Saveta Evrope Marija Pejčinović Burić je naglasila da bi posledice krize mogle i ekonomski da naškode ženama, ugrožavajući njihovu finansijsku nezavisnost. Naša organizacija nastoji da u javnosti podigne svest o ovim pretnjama i promoviše poruku nulte tolerancije za počinioce.\nTako, na primer, naša kancelariji u Beogradu organizuje obuku u domenu pravosuđa, i time pruža podršku primeni preporuka koje je nedavno u svom izveštaju o primeni Istanbulske konvencije u Srbiji izneo GREVIO, ekspertska grupa Saveta Evrope za borbu protiv nasija nad ženama i nasilja u porodici.\nJoš jedno telo Saveta Evrope, Komitet eksperata za Evropsku povelju o regionalnim i manjinskim jezicima, među čijim je potpisnicama i Srbija, nedavno je ukazao na još jedan problem: pripadnici nacionalnih manjina su u opasnosti da ne mogu da dođu do informacija o merama borbe protiv COVID-19 na svom maternjem jeziku; osim toga, s obzirom na to da su se škole prebacile na učenje na daljinu, njihova deca možda neće više biti u mogućnosti da se obrazuju na jezicima nacionalnih manjina.\nPosebno ranjive grupe poput Roma, Savet Evrope i Evropska unija kroz program ROMACTED žele da osnaže kao punopravne građane/ke, između ostalog i kroz formiranje mreže facilitatora u lokalnim zajednicma, koji su sada sastavni deo aktivnosti pružanja podrške tokom krize.\nU pogledu dece i omladine ovo će biti godina sazrevanja i naša je dužnost da to iskustvo pretvorimo u priliku. Ovo je pravi trenutak da unapredimo razumevanje mladih o tome kako se stvara istorija i kako se demokratije nose sa krizama i brane osnovna prava i slobode. Mi u Savetu Evrope smo spremni da nastavimo da radimo sa zaposlenima u obrazovnom sistemu i sa roditeljima na razumevanju demokratske kulture i njihovog umeća da to prenesu svojim učenicima i svojoj deci. Trenutna situacija zahteva da prilagodimo naše metode rada. Dok je većina javnih događaja odložena, neki od njih se odvijaju posredstvom interneta.\nMi stavljamo poseban naglasak na kurseve na daljinu – na samo za pravnike i osobe koje se bave ljudskim pravima, koji su obuhvaćeni HELP programom (Evropski program za obrazovanje pravnika u oblasti ljudskih prava), već i za profesionalce u drugim poljima, kako bismo što većem broju ljudi omogućili da se angažuju po pitanju vrednosti i standarda Saveta Evrope.\nSavet Evrope i Kancelarija Saveta Evrope u Beogradu nastavljaju da budu privržen partner Srbiji tokom ove krize, a unapred se radujemo i povećanju obima naše saradnje kada se pandemija okonča. U ime čitavog tima Kancelarije Saveta Evrope u Beogradu želim Vam dobro zdravlje i optimizam u narednom periodu.\n*šef Kancelarije Saveta Evrope u Beogradu\nUmesto državnog takmičenja iz matematike, revijalno “online”\nDruštvo matematičara Srbije saopštilo je 6. aprila da zbog novonastale situacije nije u mogućnosti da realizuje redovno državno takmičenje iz matematike za učenike osnovnih škola, ali da će biti organizovano revijalno takmičenje – onlajn. “Društvo matematičara Srbije je odlučilo da organizuje revijalno ‘online’ takmičenje učenika osnovnih škola iz matematike na kome će moći da učestvuju svi obdareni učenici od 1-8. razreda iz Srbije”, saopšteno je iz DMS.\nKako se navodi, takmičenje je predviđeno za utorak, 14. aprila u 17 časova. Na osnovu rezultata koji će biti objavljeni u 19.30 časova, učenici će moći da izvrše samoocenjivanje.\nZa učenike sa smetnjama u razvoju održan onlajn inovativan čas\nŠOSO “Vuk Karadžić” iz Sombora je organizovala nastavu na daljinu za učenike sa smetnjama i poteškoćama u razvoju. Nastavu je pratilo 78 učesnika iz Srbije. U ŠOSO “Vuk Karadžić” ističu da je cilj bio da se omogući učenicima sa smetnjama i poteškoćama u razvoju prisustvovanje prezentacijama i događajima koji se dešavaju u drugim mestima, bez fizičkog prisustva, ali i da uzmu učešće tokom dešavanja kroz razgovor, pitanja, interakcijom sa prezenterima, predavačima i drugim učesnicima od kuće za vreme epidemije korona virusa.\n“U saradnji sa kustos edukatorkom povodom 87.godina Narodnog muzeja Niš, učenicima širom naše zemlje se putem zom aplikacije video-konferencijom javila kustos – edukator Ivana Gruden Milentijević. Na adekvatan način ona je približila učenicima i učesnicima video-konferencije tematski sadržaj “Ćele kula”. Učešće su pojedinačno uzeli učenici iz Knjaževca i drugih mesta”, objasnila je za RTV Marijana Bugarski, organizator i moderator video-konferencije iz ŠOSO “Vuk Karadžić” Sombor.\nPutem interaktivne nastave na daljinu učenici su saznali mnogo više nego što u školskim knjigama piše. “Korelacijom nastave istorije, likovnog i informatike u vreme nastave na daljinu, u toku pandemije oplemenjen je i inovativnim putem kreiran čas. Želja mi je bila je da na ovakav učenicima približim kulturno – istorijsku baštinu Srbije”, rekla je Bugarski.\nU ovoj video konferenciji učestvovali su: OŠ ” Stevan Čolović ” iz Arilja, nastavnica Vera Isailović sa 33 učenika VII/2 i VII/4 OŠ “Dositej Obradović” iz Sombora, nastavnica informatike i odeljenski starešina VII/1, nastavnica Istorije Radmila Delić, devet učenika VII/1 razreda i učenika VII/2, učiteljica Nataša Stojanović sa 15 učenika IV razreda, ŠOSO sa domom “Vuk Karadžić” Sombor, nastavnice Marija Paštrović Milošević i Marijana Bugarski sa učenicima, OŠ “Sveti Sava” Bačka Palanka, nastavnik Tehnike i tehnologije Pavle Sešić.\nIzdavačka kuća “Službeni glasnik” pokrenula je konkurs za kratku priču, namenjen studentima koji se školuju u Srbiji. Prema propozicijama konkursa, priča ne bi trebalo da ima više trebalo od 10.000 karaktera, saopštio je “Službeni glasnik”. Na konkursu je dozvoljeno samo jedno učestvovanje, a uslov je da priča koja konkuriše do sada nije objavljivana. Radovi se mogu slati do 23. aprila, odnosno Svetskog dana knjige i autorskog prava. Najboljih 15 priča po odluci žirija biće objavljene u knjizi “Najbolja kratka priča 2020”, a tri će biti nagrađene knjigama ove izdavačke kuće u vrednosti od 15.000, 10.000 i 5.000 dinara.\nOnlajn nastava za neke dobra, za druge komplikovana\nKako su zbog pandemije korona virusa i vanrednog stanja zatvorene sve obrazovne institucije, na fakultetima je organizovana onlajn nastava. Ovaj vid nastave, kako kažu studenti, za neke fakultete niškog Univerziteta ne predstavlja problem, dok je za druge komplikovan. Na niškim fakultetima nastava se odvija preko mejlova, društvenih mreža, ali neki su počeli i sa onlajn nastavom putem aplikacija. Na Filozofskom fakultetu za onlajn nastavu se kombinuju Google Meet i Google Classroom aplikacije, a kako kaže studentkinja novinarstva Aleksandra Ničić na početku je bila skeptična kako će to funkcionisati, ali je na kraju bila prijatno iznenađena organizacijom.\nGoogle Meet nam omogućava lakšu komunikaciju za vežbe i predmete gde je interakcija neophodna. Svima su isključeni mikrofoni i kamere, a kada se javimo za reč i profesor nas odabere uključujemo mikrofon. Sa druge strane Google Classroom nam pruža mogućnost da pristupitmo materijalu na lakši način, jer nam je grupni mejl prebukiran. Sem toga, imamo nastavu i preko Vibera, a neki profesori nam materijal šalju i na grupnu email adresu- objašnjava Ničićeva.\nKaže da onlajn nastava nije uticala na aktivnost studenata, jer se podjednako uključuju, samo, kako kaže, novonastala situacija studentima završnih godina ne odgovara zbog odlaganja aprilskog ispitnog roka. Ja sam poslednja godina studija i odgovara mi da što pre položim sve ispite i završim fakultet. Tako mi sve ovo baš i ne odgovara. Ipak, dobra strana je što imam više vremena za učenje – navodi Ničićeva.\nSa tim je saglasna i studentkinja Građevinsko-arhitektonskog fakulteta Maša Đorđević koja kaže da su studenti pomalo napeti i da su planovi koje su imali za aprilski rok pali u vodu. Objašnjava i da je držanje onlajn nastave komplikovano za Građevinsko-arhitektonski fakultet, i dodaje da se svi razgovori svode na razmenu mejlova, objava na zvaničnom sajtu fakulteta i na Fejsbuku.\nPogotovu je onlajn nastava komplikovana za vežbe s obzirom na to da svaki predmet iziskuje mnogo vremena, truda i rada, a profesori ne mogu naše radove sagledati na način na koji bi to mogli da se nastava odvija u normalnim uslovima, uživo. Što se samih predavanja tiče, ne može se uporediti onlajn nastava sa onom koja je do sada bila s obzirom na to da profesori, kada drže predavanja u amfiteatru, svaki slajd posebno objasne i uvedu nas u materiju na način da mi to zaista razumemo i umemo to znanje da primenimo u daljem radu- objašnjava Đorđevićeva.\nI na Ekonomskom fakultetu nastava se odvija tako što profesori samo šalju materijal, a jedna studentkinja smatra da bi onlajn nastava bila bolje rešenje kako bi studenti lakše savladali segmente iz gradiva. Na Fakultetu umetnosti jedna studenktinja kaže da je studiranje na daljinu povećalo aktivnost sudenata, a komunikacija sa profesorima se odvija putem mejla i portala fakulteta.\nPodsetimo, zbog vanredne situacije svi fakulteti su zatvoreni 16. marta, a studenti su iseljeni i iz domova. Neki fakulteti koriste digitalne platforme za rad, a na pojedinim je pokrenuta i onlajn nastava u realnom vremenu. Pokrenuta je i platforma Digitalna Soidarnost gde se nalaze informacije o besplatnim platformama za učenje na daljinu, rad od kuće, besplatnim onlajn knjigama i drugim sadržajem za vreme pandemije.\nObustava rada vrtića, nakon uvođenja vanrednog stanja zbog pandemije koronavirusa, navela je zaposlene u predškolskoj ustanovi “Radosno detinjstvo” da pronađu nove načine za međusobnu komunikaciju, kao i za kontakt s decom i roditeljima. Kreirali su posebnu onlajn platformu, fejsbuk i vajber grupu, kao i dečju radio-stanicu “Čarobni ključić” na Jutjubu. Njima su se priključile i kolege iz 14 privatnih vrtića.\nIdeje i zadatke zbog pandemije virusa trenutno nisu u mogućnosti da razmene lično, ali od nedavno, zaposleni u Radosnom detinjstvu, kontakt održavaju preko onlajn platforme “Umreži se” i fejsbuk grupe “U susret promenama”. Platformu čini forum, kao i resursni centar sa dokumentima, literaturom i pravilnicima, dok se fotografije i snimci dece na fejsbuk postavljaju uz saglasnost roditelja. Sve je usmereno na razvijanje novih osnova predškolskog programa, navode u toj ustanovi. “U platformu su uključeni svi iz vaspitno-obrazovnog rada, vaspitači, medicinske sestre vaspitači, naši stručni saradnici, pa čak i naše sestre za preventivnu zdravstvenu zaštitu. Pa su tu teme tipa portfolio kako se vodi, kako se popunjava, kako pokrenuti projektnu priču u jaslicama, recimo”, objašnjava Ljiljana Kardelis iz Predškolske ustanove “Radosno detinjstvo”.\nVaspitači preko vajber grupa u stalnom kontaktu sa roditeljima, predlažu aktivnosti koje se sa decom mogu raditi i u kućnim uslovima, a tim ustanove, pokrenuo je i Jutjub radio emisiju “Čarobni ključić”, čiji sadržaj kreira zajedno sa roditeljima i decom. “To su igre koje se koriste za sprečavanje nasilja, diskriminacije, naš tim i za to je smislio jednu zbirku igara, predlozi za neke aktivnosti šta roditelji mogu kod kuće sa decom da crtaju, slikaju, prave. Naravno, roditelji se podsećaju i podstiču da deca budu i fizički aktivna. Radio-emisija sadrži različite pesmice, iskaze koje nam deca pošalju. To su različiti pozdravi vaspitačicama, drugarima”, kaže Kardelis. Sadržaje za radio emisiju “Čarobni ključić”, roditelji mogu poslati na jednu od četiri mejl adrese, a rad svih platfomi će se nastaviti i po završetku vanrednog stanja. https://www.youtube.com/watch?v=ehCz3x7XLL8&feature=emb_logo\nTakmičenje za najbolju tehnološku inovaciju i u trenutnoj situaciji\nNacionalno Takmičenje za najbolju tehnološku inovaciju u Srbiji, kao državni projekat, neprekidno se održava od 2005. godine, u organizaciji Ministarstva prosvete, nauke i tehnološkog razvoja. Do sada je učestvovalo 2800 timova sa preko 9000 učesnika, a zahvanjujući ovom takmičenju, osnovano je preko 85 novih preduzeća, i pripremljeno 1425 biznis planova i poslovnih modela. Takmičenje traje tokom kalendarske godine, a finale se održava krajem decembra uz direktan prenos na RTS-u.\nDržavni sekretar u Ministarstvu prosvete, nauke i tehnološkog razvoja prof. dr Vladimir Popović istakao je da su od šest finalista takmičenja u 2019. godini, članovi čak tri tima u ovom trenutku, aktivno uključeni u rešavanje problema nastalih pojavom virusa Kovid-19. To najbolje govori o tome koliko je ovo takmičenje važno i uspešno. Članovi tima „Anora“ kreiraju novu zaštitnu masku, dok članovi tima „IMPTehna“ realizuju prvi srpski respirator. Oba projekta (zaštitna maska i respirator) su među dobitnicima nedavno raspisanog poziva na inicijativu predsednice Vlade Republike Srbije, a preko Fonda za inovacionu delatnost, koji je takođe u nadležnosti našeg Ministarstva, rekao je on.\nPopović je naveo i da kolege iz Instituta za primenu nuklearne energije (INEP), koji su pobedili na Takmičenju za najbolju tehnološku inovaciju 2019, rade na razvoju domaćeg „eliza“ testa namenjenog otkrivanju specifičnih antitela povezanih sa prisustvom virusa Kovid-19 kod stanovništva. Razvoj tog testa ima dijagnostički, terapijski, epidemiološki, ekonomski i javni značaj za našu zemlju. „Svi ovi timovi su potrebno znanje, dragoceno iskustvo i odvažnost da nalaze nova inovativna rešenja stekli, između ostalog, i kroz jednogodišnji ciklus obuka koje su prošli tokom učešća na nacionalnom Takmičenju za najbolju tehnološku inovaciju“, izjavio je Popović.\nU ovom trenutku, zbog nastale situacije, prijavljivanje za Takmičenje 2020 je i dalje otvoreno. Posebno se pozivaju članovi domaćinstva, kao i naši građani koji su ostali bez posla u inostranstvu, da u ovo vreme kada su svi na okupu, razmišljaju kako da svoje znanje, iskustvo i kreativnost upotrebe za stvaranje novog proizvoda ili usluge i prijave se na takmičenje. Na taj način bi, kada se situacija normalizuje, bili osposobljeni da kroz obuke i samostalni rad, stvore za sebe i članove porodice nova radna mesta i obezbede dohodak. Time mogu jačati sopstveni kapacitet, ali i ukupni kapacitet srpske privrede, koji će biti od velike važnosti u budućnosti. Ne postoji ni jedno ograničenje za učešće na takmičenju, u pogledu obrazovanja, starosti, pola, socijalne kategorije ili oblasti stvaralaštva. Jedini uslov je sopstveni, najmanje tročlani tim i inovativno rešenje koje može naći svoje mesto na tržištu. Sve informacije i obrazac prijave, mogu se pronaći na sajtu www.inovacija.org .\nIgre koje mogu da se igraju kod kuće (3)*\nIskoristite zajedničko vreme koje u ovim trenucima provodite sa svojom decom da razgovarate sa njima o različitim temama – o druženju sa kućnim ljubimcem, kako je izgledalo kada su izgubili prvi zub, ili prvi put vozili bicikl, o proslavi rođendana, o svom prvom golu na utakmici i sl. Pitajte koju bi oni od tema o kojima ste pričali izabrali da je predstave kroz igru. Danas predstavljamo igru Paukova mreža; Od vune (ili sličnog materijala) napravite “paukovu mrežu” negde u kući (na primer između nameštaja, ispod trpezarijskog stola ili u hodniku). Cilj igre je da se deca provuku kroz nju ne dodirujući vunu.\n– Ples uz muziku: uključite muziku i igrajte zajedno.\n– Košarka sa čarapama: pripremite čiste čarape i korpu kao cilj. Stanite malo dalje i pokušajte da ubacite što više čarapa u koš.\n– Žablji skok: skakućite po površinama u kući koje nisu klizave. Peškire možete da poređate po podu kao dodatne prepreke. Takođe, možete da pokažete deci kako da oponašaju i neke druge životinje, kao što su zec ili kengur.\nIzazov – Pokažite nam kako se igrate! Pozivamo roditelje i staratelje da podele sa nama kratke video-snimke ili fotografije raznih igara s decom predškolskog i školskog uzrasta i inspirišu jedni druge. Da biste se priključili izazovu, potrebno je da svoj snimak ili fotografiju objavite na društvenim mrežama (fejsbuk, tviter ili instagram) koristeći obavezni hashtag #KutakZaIgru #LearningAtHome i da obavezno tagujete @unicefsrbija da bismo mogli da vidimo vašu objavu.\nProgram Malog pozorišta „Duško Radović“ na internetu\nMalo pozorište „Duško Radović“ pokrenulo je na Instagramu program pod nazivom „Malo putovanje kroz istoriju umetnosti“. Osim onlajn pozorišnih predstava i radio-drama, svakog petka od 17 sati najmlađi sugrađani moći će da prate i edukativnu inicijativu dečjeg gradskog pozorišta. Zamenica predsednika Skupštine grada Beograda Andrea Radulović rekla je da je cilj programa Malo putovanje kroz istoriju umetnosti da se pričama o umetničkim delima svetski poznatih umetnika, uz vizuelno predstavljanje, mališanima približi umetničko stvaralaštvo.\nSvakog petka obrađivaće se tema nekog drugog umetnika i jednog njegovog umetničkog dela, uz poseban osvrt na istorijski kontekst i priču koja prati delo, a sve u formatu bliskom i razumljivom najmlađima, navodi se u saopštenju Gradske uprave. Takođe, priče će pratiti i kviz pitanja na koja će deca moći da odgovoraju i na taj način steknu osnovna znanja o umetnosti.\nRadulovićeva je dodala da je u planu uskoro još jedan program pod nazivom Mali muzički detektivi, koji će takođe moći da se prati na nalogu pozorišta na Instagramu. Taj program će na interaktivan način uključivati decu u proces slušanja i istraživanja kompozitora klasične muzike, pre svega, davanjem detektivskih zadataka kojima se deca ohrabruju na prepoznavanje pojedinih tema instrumenata i lajtmotiva.\nMalo pozorište „Duško Radović“ svake srede od 19 sati premijerno izvodi audio-bajke, dok svake nedelje od 12 sati na svom kanalu na Jutjubu prikazuje jednu od pozorišnih predstava sa svog sadašnjeg ili nekadašnjeg repertoara.\nImunih na koronu nema, tinejdžeri najotporniji na virus\nTinejdžeri su prilično potentni da stvore antitela i blokiraju viruse van ćelija, za razliku od novorođenčadi i dece mlađeg uzrasta. Upravo zbog toga, oni su najotporniji na virus. U većini slučajeva deca obolela od korone imaju blažu kliničku sliku od starijih. Međutim, kada je u pitanju obolevanje od virusa korona, doktori su primetili i još jednu značajnu razliku – virus drugačije podnose deca različitih uzrasta, pa su tako tinejdžeri zaštićeniji od najmlađih.\nTrebalo bi da smo napokon shvatili da imunih nema, te da ovaj virus ne zna za godine starosti. Međutim, činjenica je da deca lakše podnose simptome nego starija populacija. Podaci kineske studije o Covid-19 kod dece potvrdili su da je više od polovine imalo blage simptome temperature, kašlja, kijanja, curenja iz nosa, bolova u grlu i telu. Kod trećine njih javili su se znakovi upale pluća, sa čestim temperaturama i produktivnim kašljem, ali bez otežanog disanja koje je primetno kod teško obolelih odraslih osoba. Kod dece je imuni sistem još u razvoju i to je prednost, a ujedno i odgovor na pitanje zašto imaju blažu kliničku sliku od odraslih, smatra imunolog prof. dr Borislav Kamenov.\nPrema njegovim rečima, odrasli imaju specifični stečeni imunitet koji zahteva ogromno angažovanje celog sistema i vrlo često dolazi do prekoračenja nužne odbrane. – Za stvaranje specifičnog imuniteta potrebna je pomoć mnogih ćelija i vrlo je kompleksan proces da se naprave antitela na neke infekcije unutar ili van ćelije. Kada infekcija zarazi odraslog čoveka, stečeni imunitet pokušava da napravi specifični odgovor koji je nekad moguć, a nekada je sistem toliko aktiviran da se dogodi da pretera u reakciji. Tada, osim inficiranih ćelija, počne da ubija i veliki broj vlastitih ćelija, zbog čega dolazi do komplikacija – objašnjava profesor Kamenov.\nKako kaže, deca tek stvaraju stečeni imunitet i nemaju interventne jedinice koje žestoko aktiviraju ceo sistem, za razliku od odraslih. – Deca imaju urođeni, nespecifični imunitet kod kog svaka ćelija rešava problem za sebe. Tako se problem ne množi na ceo organizam. Nespecifični imunitet praktično ne daje komplikacije, on ispravlja greške u ćelijama. On ima svoje mehanizme pomoću kojih rešava probleme na nivou ćelije kao što su preparati cinka, vitamin D, selen, folna kiselina. Kada bi se i kod odraslih ojačao nespecifični imunitet, verovatno bi dobili bolju startnu poziciju i manje izgleda za komplikacije – naglašava profesor Kamenov.\nNo, iako su tinejdžeri globalno najzaštićeniji, SZO je saopštila da 10 do 15 odsto ljudi mlađih od 50 godina imaju umerene ili teške simptome. – Teški slučajevi bolesti viđeni su kod ljudi u tinejdžerskom dobu ili dvadesetim godinama, mnogima je potrebna intenzivna nega, a neki su nažalost preminuli – rekao je šef kancelarije SZO u Evropi dr Hans Kluge..\nNije dokazano da li se virus može preneti na plod u utrobi majke, ali je infekcija potvrđena kod dve tek rođene bebe u Vuhanu i Londonu. U Beogradu je nedavno porođena trudnica pozitivna na Covid-19, ali javnosti nije poznato da li je beba zaražena. – Zbog nivoa hormona beba u utrobi majke ne može da razvije stečeni imunitet. Međutim, sve probleme koje majka ima, ako ne podnosi neku hranu i naročito ako ima neku hroničnu bolest – sve se to odražava na dete. Iz tog razloga su neka novorođenčad izloženija infekciji – ukazuje prof. Kamenov.\n-Devojčice se spremaju da budu majke i svoj imuni sistem vežbaju kroz ciklus. Tako one moraju da prepoznaju i ćelijski i humoralni tip odgovora imuniteta. Dečaci su rigidiniji i više imaju ćelijski tip odgovora. Mada to ne dolazi do izražaja u tinejdžerskom dobu, činjenica je da odrasli muškarci više stradaju od posledica ovog virusa nego žene – kaže prof. Kamenov.\nKineski podaci ukazuju da su mlađa deca, posebno novorođenčad, podložnija virusu Covid-19 u odnosu na druge starosne grupe. Dok su kod jednog od 10 novorođenčadi prijavljeni teški oblici bolesti, ove stope se drastično smanjuju kako deca postaju starija. Tako su u dobi od pet i više godina samo tri ili četiri deteta od njih 100 razvila teži oblik. Profesor Kamenov kaže da mlađa deca nisu tako moćna da stvaraju antitela kao tinejdžeri. – Tinejdžeri su na optimalnoj životnoj putanji i prilično potentni da stvore antitela i blokiraju viruse van ćelija, za razliku od novorođenčadi i dece mlađeg uzrasta. Takođe, zavisi i s kojim bakterijama se dete susretalo, da li je često primalo antibiotik, te je svaka infekcija ubijena na početku i nije stiglo da stvori imunitet. Zatim, deca koja ne podnose mleko, a mame i bake im daju jer veruju da je dobro, kao i toksini iz hrane, aerozagađenje; sve to negativno deluje na imunitet deteta – napominje prof. Kamenov.\nSvilajnac: Dom učenika za smeštaj obolelih\nDom za učenike Poljoprivredno veterinarske škole u Svilajncu namenjen je za smeštaj lakše obolelih od korona virusa ukoliko to bude potrebno, izjavio je u ponedeljak predsednik opštine Predrag Milanović. Opština Svilajnac je pre nekoliko dana podnela inicijativu vladi Srbije da taj dom bude karantin, odnsono prostor za smeštaj lakše obolelih od koronavirusa, objasnio je Milanović u saopštenju za medije Informativne službe opštine. Kompanija Vossloh Schwabe, donirala je Svilajncu 400 zaštitnih medicinskih maski, a firma “Uredi dom” 100 zaštitnih vizira, izjavio je Milanović. Zahvaljujući se na donaciji, Milanović je rekao novinarima da će “ova zaštitna oprema biti predata ljudima koji su, zbog svojih radnih zadataka, trenutno najizloženiji riziku zaraza korona virusom”. Milanović je istakao da će svi korisnici socijalne pomoći, na području ove opštine, “u toku ove nedelje” dobiti još po jedan paket osnovnih životnih namirnica i sredstava za higijenu. On je istakao da su “u svim selima i na nekoliko mesta u gradu postavljni kanisteri sa dezinfekcionim sredstvima i uputstvima za korišćenje, a koje građani mogu da preuzmu za dezinfekciju svojih dvorišta u podova u zgradama”. U Svilajncu do sada je korona virus potvrđen kod šest osoba.\nVremeplov: Osnovano Srpsko geografsko društvo\nNa inicijativu srpskog naučnika Jovana Cvijića, u Beogradu je na današnji dan 8. aprila 1910. godine osnovano Srpsko geografsko društvo. Cilj tog društva bilo je širenje, kako je navedeno, naučno-stručnog rada i popularisanje znanja iz geografije i njoj srodnih nauka.\nVremeplov: Srpska Vojvodina\nU Sremskim Karlovcima održan je, na današnji dan 8. aprila 1861. godine, Blagoveštenski sabor, poslednji politički skup Srba u Ugarskoj, na kojem je zatražena posebna teritorija za Srbe (Vojvodina sa Sremom, donjom Bačkom i Banatom) sa vojvodom na čelu i sopstvenom administracijom. Saborom je predsedavao patrijarh Josif Rajačić. Austrijski car Franc Jozef I nije nikada potvrdio zaključke ovog skupa, a Ugarski sabor nije ih ni uzeo u razmatranje.\nVremeplov: Umro Štrosmajer\nNa današnji dan 08. aprila 1905. godine u Đakovu je umro biskup i političar Josip Juraj Štrosmajer. Osnivač je i pokrovitelj Jugoslovenske akademije znanosti i umjetnosti (1868) i utemeljitelj Zagrebačkog sveučilišta (1874).\nVremeplov: Umro Pikaso\nJedan od najvećih umetnika 20. veka, španski slikar i vajar i jedan od najznačajnijih predstavnika kubizma Pablo Pikaso umro je na današnji dan 8. aprila 1973. Zajedno sa Žoržom Brakom napravio je prekretnicu u evropskom slikarstvu, ostvarujući novu koncepciju oblika i prostora. Od mnogobrojnih dela iz njegove zaostavštine, najpoznatija su “Gospođice iz Avinjona” i “Gernika”.\nVremeplov: Umro Nebojša Popov\nNa današnji dan 8. aprila 2016. godine preminuo je Nebojša Popov, sociolog, antiratni aktivista Srbije i bivše Jugoslavije, predsednik Republikanskog kluba i član Glavnog odbora Građanskog saveza Srbije, glavni urednik lista Republika.\nVremeplov: Umro Kapica\nRuski fizičar Pjotr Kapica, jedan od najznačajnijih fizičara 20. veka umro je na današnji dan 8. aprila 1984. Dobitnik je Nobelove nagrade za fiziku 1978. godine.\nVremeplov: Svetski dan Roma\nU Londonu je, na današnji dan 8. aprila 1971 godine, održan Prvi svetski kongres Roma na kojem je verifikovan naziv pripadnika tog naroda – Romi. Odlukom UN 8. april proglašen je za Svetski dan Roma.\nMinistarstvo prosvete, nauke i tehnološkog razvoja u saradnji sa UNICEF-om i Centrom za interaktivnu pedagogiju izdalo je priručnik „Ka sigurnom i podsticajnom školskom okruženju Priručnik ističe značaj škole kao zajednice koja uči, u kojoj se neguju vrednosti na kojima počiva sigurno i podsticajno okruženje za razvoj i učenje. Da bi se izgradilo bezbedno i podsticajno okruženje za učenike, njihove roditelje, kao i sve zaposlene u školi neophodna je saradnja i angažovanje svih zaposlenih, doslednost u poštovanju pravila i normi ponašanja, briga i posvećenost svakom detetu uz dobru saradnju unutar škole. Važno je da škola sistematski planira, prati i radi na unapređivanju školske kulture u cilju međusobnog uvažavanja, prihvatanja različitosti i konstruktivne saradnje između svih aktera. Među ključnim aktivnostima škole, istaknut je značaj kontinuiranog sprovođenja preventivnih aktivnosti koje doprinose poželjnim oblicima ponašanja i zaštiti od nasilja i diskriminacije.\nPriručnik možete preuzeti na našem sajtu. (→Biblioteka, Publikacije)\nVesti – 07.04.2020.\nVesti – 09.04.2020.


Obilježena 27. godišnjica masakra na tuzlanskoj Kapiji - Otpor\nSimboli otpora, Vijesti i analize\nPolaganjem vijenaca i odavanjem poštovanja civilnim žrtvama rata na spomen-obilježju i polaganjem vijenaca na Kapiji, danas je obilježena 27. godišnjica masakra na tuzlanskoj Kapiji.\nNa obilježavanju 27. godišnjice, između ostalih prisustvovali su čelnici Vlade TK, delegacija SDP-a koju su činili lider te stranke Nermin Nikšić i Denis Bećirović, a prisutan je bio i predsjednik NIP-a Elmedin Konaković, koji je odao poštovanje žrtvama zajedno sa Ahmedom Sejdićem, legendarnim komandantom ARBiH.\nTog kobnog 25. maja 1995. godine od agresorske granate ispaljene s Ozrena ubijena 71 mlada osoba, a ranjene 150. Naime u 20 sati i 55 minuta, granata ispaljena s agresorskih položaja na planini Ozren 25. maja 1995. godine, na Kapiji u Tuzli usmrtila je veliku grupu mladih.\nNajmlađa žrtva je bio Sandro Kalesić, koji se na okupljalištu mladih nalazio skupa sa svojim roditeljima. Događaj na Kapiji je jedan od najtežih zločina nad civilima u Tuzli, za koji je pravosnažno na 20 godina zatvora osuđen general bivše Vojske RS (VRS) Novak Đukić, koji se ne nalazi na odsluženju kazne.\nTags: Bosna i HercegovinaŠkola otpora\nIranski zapovjednik: “Izrael” se ne usuđuje ispaliti ni metak na Hezbollah\nNa “Maršu mira“ se očekuje blizu 5.000 učesnika\nPripreme za “Marš mira 2022”\nIranski zapovjednik: "Izrael" se ne usuđuje ispaliti ni metak na Hezbollah


Predstavljanje knjige ‘Bitka za život’ - KLAJO\nNo Jozo se ne predaje očaju, već započinje novu borbu nakon one za Domovinu. Sada riječju i slikom nastavlja bitku za dostojanstvo svojih prijatelja koji su darovali sebe ljubeći hrvatski kamen, ravnicu i morsku oranicu.\nPreuzeo sa : http://kamenjar.com/\n16. listopada 2019. 28. ožujka 2020. Klajo


KNJAŽEVAC PONOVO - Lepota Života\nPočetna » KNJAŽEVAC PONOVO\nPosted on April 14, 2022 April 15, 2022 by Majda Sikošek\nTekst o kući Ace Stanojevića, u kojoj je smešten Muzej grada Knjaževca, pre četiri godine započeo je rečenicom: „Knjaževac je varoš u Istočnoj Srbiji, jedna od onih varoši u koju prosto morate da se zaljubite i da im se vraćate kad god vam se ukaže prilika“. Kako se mišljenje i osećanje nije promenilo nema razloga menjati dobar početak, pa tako…\nKnjaževac je varoš u Istočnoj Srbiji, jedna od onih varoši u koju prosto morate da se zaljubite i da im se vraćate kad god vam se ukaže prilika. Prilika se ukazala ovog aprila 2022. godine taman kada je Muzej grada Knjaževca obogatio svoj prostor u kući Ace Stanojevića proširenjem u donju etažu. Kako kaže Milena Milošević Micić, muzejska savetnica i istoričarka umetnosti iz Zavičajnog muzeja u Knjaževcu, novi prostor je osmišljen kao otvoreni depo u kojem će se smenjivati postavke kako bi posetioci imali prilike da se upoznaju sa što više sadržaja koje Muzej nudi.\nPriča o istoriji i razvoju građanstva u Knjaževcu sa gornje etaže Kuće nastavlja se i u donjoj. Šetnjom kroz prostor opremljen nameštajem od orijentalnih salona i soba koje su krajem 19. veka postale pitanje prestiža, a ne simbol zavojevača, preko evropske varijante do sobe iz 60-ih godina 20. veka stičete sliku o životu varoši koja se razvija, bogati i doprinosi razvoju nove, moderne Srbije.\nJedna od orijentalnih soba pripadala je porodici Popović. Vidosava i Svetozar Popović, učitelji u staroplaninskim selima, svoju ozbiljnu zbirku dvopređnih čarapa zaveštali su knjaževačkom muzeju, a u renoviranoj donjoj etaži kuće Ace Stanojevića sada se može videti i njihova radna soba ukrašena duborezom iz Konjica, zanatom na UNESCO-vom spisku zaštićenog kulturnog nasleđa. Radni sto Popovića ukrašen je šarom koju zovu arapska, dok su uski i visoki ormani ’uglaši’ dekorisani šarom života (vinova loza).\nArapska šara na pisaćem stolu u sobi Popovića\nVredne ruke pletilja iz Etno centra Knjaževac, udruženja za očuvanje starih zanata, po ideji muzejske savetnice Milene Milošević Micić, isheklale su i isplele sve od ženskog karmina, preko rezanaca za supu, pečenog pileta, kolača, voća do orhideje kako bi postavka oživela i kako bi posetioci, a pre svega deca, na zabavniji, življi i prihvatljiviji način sagledali upotrebu svega onoga što čini trenutnu postavku ovog prostora.\nNedeljni ručak i orhideja na prozoru – vredne ruke članica Etno centra Knjaževac\nSadašnja postavka po epohama će se u budućnosti menjati kako bi što više elementa iz muzejske zbirke bilo izloženo bar u nekom trenutku. Muzeji odavno više nisu statična mesta na koja se ide sa strahopoštovanjem, pa će tako i novi prostor u Muzeju grada Knjaževca živeti sa vremenom i biti obogaćivan u skladu sa praznicima ili važnim datumima, bilo da su vezani za Knjaževac i knjaževačku značajnu porodicu Popović ili Uskrs, Novu godinu, Božić, Ramazan…\nAktivni muzej danas posebnu pažnju posvećuju publici u nastajanju, onima koji treba da steknu naviku stalnog dolaska, dolaska bez strepnje, straha i odbojnosti. Tako je u prostoru donje etaže u kući Ace Stanojevića osmišljen i opremljen prostor namenjen deci. Sve mogu da dodirnu, mogu da slažu slagalice, zavire u prabakin kredenac, mogu da igrajući se, neprimetno, nauče mnogo toga o prošlosti kako bi znali mnogo toga o sadašnjosti u budućnosti.\nHeklani eksponati i magnetna tabla sa slagalicama\nMilena Milošević Micić i prabakin kredenac\nDivno je biti svedok napretka, divno je imati razlog za novi dolazak u grad na Timoku, grad koji je svoje ime Gurgusovac 1859. u čast velikome knjazu Milošu svoje ime promenio u Knjaževac.\nPosted in Muzeji i galerije, Umetnost and tagged dvopređne čarape, gurgusovac, istočna srbija, knjaz miloš, knjaževac, kuća ace stanojevića, muzej grada knjaževac, zavičajni muzej knjaževac.\n← SECESIJA ČETVRTKOM\nSVETSKI DAN SECESIJE 2022 →


Održana projekcija filma „Kultura ćirilice“ | Radio Gacko\nHome /Održana projekcija filma „Kultura ćirilice“\nOdržana projekcija filma „Kultura ćirilice“\n„Na početku beše reč“,ovim citatom iz „Biblije“ počinje zanimljiv film pod nazivom „Kultura ćirilice“, čiju su projekciju u ponedjeljak 29.avgusta u Parohijskom domu organizovali Srpsko udruženje „Ćirilica“ Trebinje i Crkvena opština Gacko.\nO filmu i značaju ćiriličnog pisma za opstanak srpskog naroda, nakon projekcije govorila je profesorica književnosti i publicista Janja Todorović iz Beograda.Ona ističe da je našeg duhovnog ,kulturnog ,ćiriličnog blaga mnogo,a da je u filmu napravljena jedna retrospektiva najistaknutijeg,najznačajnijeg, kako bi se podsjetili na svoj ćirilični identitet.\nSveštenik Velemir Kovač je izrazio nadu da će i u Gacku doći do osnivanja sličnog udruženja kao što je trebinjsko Udruženje „Ćirilica“,koje prema riječima predsjednice Vesne Andrić,postoji više od godinu dana.\nOvo je bilo prvo predstavljanje udruženja publici u Gacku,a predstavnici ističu da je njegova misija širenje svijesti o tome da je ćirilica jedino naše pismo,da je njena upotreba ono što definiše naš identitet.\nAutor filma je dizajner i publicista Dušan Todorović,dobitnik nagrade Skupštine Grada Beograda za najbolju video prezentaciju.U programu su učestvovali i kaligrafi iz Beograda Tanja Janković i Snežana Đurđević,koje su dale priliku posjetiocima da se okušaju u lijepom pisanju.Kaligraf i filolog Tanja Janković kaže da će treći put zaredom gostovati u Trebinju,a i ove godine organizovaće školu kaligrafije u ovom gradu.\nOvaj divan kulturni događaj u našem gradu izazvao je veliku pažnju posjetilaca koji su dugo razgovarali sa autorima čija su djela poželjeli da imaju,a bilo je zaista dosta i onih koji su pokušali da savladaju osnovna pravila kaligrafije.\nKompletno predavanje o ćirilici profesorice književnosti Janje Todorović iz Beograda možete čuti na talasima Radio Gacka u četvrtak,u 13h i 30 min.,u okviru rubrike „U carstvu knjige“.\nNa našem sajtu pogledajte slike iz filma „Kultura ćirilice“. Inače najstariji zapis na ćirilici je „Humska ploča“,a u ovoj video prezentaciji predstavljeno je i materijalno i kulturno blago Hercegovine.


Ribolov Novine - Isti princip, brojna poboljšanja\nIsti princip, brojna poboljšanja\nPoredeći najčešće korišćenu fider montažu i elemente koji se za njeno pravljenje koriste danas, sa onima koji su bili aktuelni pre desetak godina, možćemo jasno videti koliko je moderni ribolov sa hranilicom napredovao za kratko vreme i u kom pravcu\nPre jedne decenije, kada je fider tehnika počinjala da stiče poklonike među srpskim ribolovcima, teško je bilo kupiti čak i iole valjanu »pravu« hranilicu, a o ostalim delovima pribora, uključujući sitnice za izradu montaža da i ne govorimo. Tokom narednih godina, u fideru su se i u svetskim okvirima i kod nas dogodile brojne promene. Više ne moramo da trošimo veliki novac za nabavku osnovnih stvari, kao što su hranilice i elementi za pravljenje sistema, niti da pazimo na svaku sitnicu, nerviramo se kada nešto pokidamo i izvodimo kojekakve akrobacije da bismo došli do nekog delića neophodnog za kompletiranje montaže, jer je i kod nas to sve postalo pristupačnije usled velike ponude uvozne robe, ali još više zahvaljujući domaćim proizvođačima. Stoga napreduju i fider tehnika i ribolovci, jer mogu pecati slobodnije i probati koješta novo i drugačije.\nKad je reč o samim sistemima, montaža sa slobodnim hodom (eng. »running rig«) odavno se izdvojila od ostalih i danas se sasvim sigurno najčešće koristi. Premda je u prvo vreme smatrana takmičarskom, ubrzo su je masovno prihvatili i rekreativci. Kod ove montaže, konektor (kopča) ima slobodan hod na osnovnom najlonu, u smeru ka vrhu štapa, pa je ujedno možemo nazvati sigurnosnom (eng. »safety rig«) i smatrati humanom za ribu, jer se prilikom kidanja sistema tokom borbe hranilica oslobađa (spada sa otkinutog dela strune, na čijem je kraju udica), pa riba ima mnogo veće šanse da preživi bez velikih problema. Uz to je ovaj sistem jednostavan i efikasan, signalizacija trzaja sa njim je prilično dobra, a mršenja su vrlo retka.\nKonektor ima ulogu da poveže hranilicu sa osnovnim najlonom. Za to se ranije uglavnom upotrebljavala virbla sa kopčom, sama ili navučena na dugačku cevku. Obe varijante i dalje su u igri, ali moderni ribolovci sve više koriste »unapređene« verzije vrtilice, u čije je okce kroz koje prolazi osnovni najlon umetnuta ili ulivena plastična kuglica sa rupom u sredini, šuplji valjak ili kratka cevčica. Ti dodaci nisu estetske prirode, već praktične, jer imaju vrlo konkretnu funkciju... (-Ceo tekst možete pročitati u Ribolovu br. 440-)


PRESTANITE DA PRIČATE I POČNITE DA PITATE - Olivera Ptica - Life coach\nKada pričamo, saopštavamo svoje potrebe. Kada pričamo, uspostavljamo veću bliskost. Kada pričamo, utičemo na naš odnos sa drugom stranom. Kada pričamo, navodimo nekoga da nam pomogne u ostvarenju naših ciljeva.\nAli... kada slušamo, navodimo drugu stranu da nam se otvori i opusti pored nas. Kada slušamo, dopadamo se onome ko nam upravo saopštava sebe. Kada slušamo, uspostavljamo bliskost. Kada slušamo, dobijamo korisne informacije u kom pravcu nastaviti razgovor. Kada slušamo, dobićemo od druge strane nesvesne instrukcije kako da joj se približimo, omilimo, ubedimo da nam pomogne u onome što je nama bitno...\nDa bi neko počeo da nam se otvara i omogućio nam da ga slušamo, ponekad je neophodno da mu postavimo neko pitanje. Hajde da se pozabavimo pitanjima...\nElem… postoje dve vrste pitanja- otvorena i zatvorena. Zatvorena nam pomažu da se na osnovu kratkih odgovora pozicioniramo, ali otvorena pitanja raspričavaju sagovornika.\nZatvorena pitanja dovode do odgovorasa „da“ ili „ne.“ Problem sa zatvorenim pitanjima je taj da ste, kad jednom dobijete odgovor, ponovo na početku - i morate da smislite drugo pitanje da bi ste održali razgovor.\nOtvorena pitanja traže objašnjenje i stoga od sagovornika zahtevaju priču.Ona počinju jednom od 6 upitnih zamenica koje podstiču razgovor: ko, kada, šta, zašto, gde, kako. Te reči pozivaju na objašnjenje, iznošenje mišljenja ili osećanja: „Kako to znate?“, „Ko vam je rekao?“, „Kada ste došli do tog zaključka?“; „Zašto su je posle toga srušili?“; Kakva je korist od tih reči? One nam pomažu u povezivanju sa drugima, jer drugog obavezuju da priča i da se otvara.\nDakle, ako ste rođeni brbljivac, evo vežbe koja će napraviti najveću revoluciju u vašoj komunikaciji sa okruženjem